
ACTA PP. XI 


CONSTITUTIONES APOSTOLICAE 


I 


SUSPENDUNTUR INDULGENTIAE ET FACULTATES VERTENTE ANNO UNIVER- 
SALIS IUBILAEI MDCCCCXXV. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Ex quo primum, non sine afflatu divino, constitutum est, 
ut Iubilaeum maximum hac Alma in Urbe, certo quodam anno- 
rum intervallo, haberetur, nulla unquam temporum, rerum iti- 
nerumque condicio multitudines hominum prohibuit, quominus 
huc per Annum Sanctum confluerent. Christifidelibus enim cuius- 
vis ordinis, vel ipsa imperatoria regiaque dignitate ornatis, ut 
litterarum monumenta testantur, religioni fuit ad hane convenire 
Apostolicam Sedem, ut ab Episcopo Romano Petrique succes- 
sore, qui germanus doctrinae sanctae custos interpresque esset, 
idemque vitae supernaturalis fons purus atque integer, hauri- 
rent coram, unde in fidei communione confirmarentur et mores 
in vinculo perfectionis — quod est caritas — ad altiorem san- 
ctitatem componerent. Ut igitur fideles quam plurimi et heic 
quaererent, quae una in Urbe invenirentur, copiosiora pietatis 

expiationisque adiumenta, et principem inviolatamque Roma- 
nae Ecclesiae auctoritatem praesentes agnoscerent, decessor No- 
ster Sixtus IV, anno MCCCCLXXIII, decrevit, ut, promulgata Iu- 
bilaei Indulgentia, iam ceterae omnes poenarum relaxationes, 
aut concessae aut concedendae, itemque facultates cuivis factae, 
extra Urbem, Apostolicae Sedis nomine atque auctoritate dispen- 
sandi absolvendique in utroque foro, per Annum piacularem con- 
quiescerent ac suspenderentur. Ab eiusmodi quidem disciplina, 
quam deinceps, pro temporum rerumque varietate, decessores 
Nostri haud modice temperaverunt, eo minus Nobis deflecten- 
dum hodie esse censemus, quo facilius commodiusque itinera, 
vel creberrimorum agminum, apparari atque haberi contingit, 
et quo pluris religionis et societatis ipsius humanae interest, fre- 
quentissimos ad Apostolorum limina convolare peregrinos, ut 
aretius cum hoc unitatis catholicae centro cohaereant nobilissi- 
mosque caritatis pacisque sensus ac spiritus inter se alant ac fo- 
veant. Huc praeterea accedit, quod pium tot Romam coeuntium 
filiorum Nostrorum spectaculum, etsi tanto disiunguntur a Nobis 
terrae marisque intervallo, fieri non poterit quin acatholicos bene 
animatos percellat et acriore afficiat desiderio religiosae unitatis. 

Itaque, auctoritate Nostra apostolica, usitatas indulgentias 
et facultates Nostro nomine extra Urbem exercendas, ut deces- 
sores Nostri simili in causa decreverunt, sic Nosmet per totum 
Anni Sancti decursum intermitti suspendique decernimus, iis 
tamen exceptis quas enumeraturi sumus. 


Etenim ex indulgentiis, quae pro vivis concessae sunt, has, 
quae sequuntur, integras atque immutatas permanere volumus: 

I. Indulgentias in articulo mortis lucrandas. 

II. Eam, qua frui omnibus licet, quotquot, ad sacri aeris 
pulsum, Salutationem angelicam, aliamve pro temporis ratione 
precationem, recitaverint. 

III. Indulgentias iis tributas qui pie templa inviserint, ubi 
Sacramentum augustum quadraginta horarum spatio adorandum 


proponitur. 

IV. Indulgentias, quas eos lucrari decretum est, qui Sacramen- 
tum augustum, cum ad aegrotos defertur, comitentur, aut ce- 
reum vel facem per alios ferendam ea occasione mittant. 

V. Indulgentiam, toties quoties lucrandam, iis concessam, qui 
Sacellum Portiunculae in templo S. Mariae Angelorum, prope 
Assisium, pietatis causa, adierint. 

VI. Indulgentias, quas S. R. E. Cardinales, Apostolicae Sedis 
Nuntii, itemque Archiepiscopi et Episcopi in usu Pontificalium 
aut impertienda benedictione aliave forma usitata largiri solent. 


Ceteras omnes indulgentias plenarias et partiales, aut ab Apo- 
stolica Sede directe concessas, aut ab aliis quoquo pacto conces- 
sas concedendasque ex facultate iure ipso vel peculiari indulto 
sibi facta, decernimus, per totum Annum Sanctum vivis nequa- 
quam prodesse, sed tantummodo vita functis. Praesentium interea 
auctoritate Litterarum praecipimus ac mandamus, ut, praeter 
Indulgentias Iubilaei easque, quas superius singillatim excepimus, 
nullae praeterea aliae uspiam, sub poena excommunicationis 
ipso facto incurrendae aliisque poenis arbitrio Ordinariorum infli- 
gendis, publicentur, indicantur vel in usum demandentur. 


Ad illud idem propositum, ad quod indulgentiarum intermis- 
sio spectat, facultates et indulta absolvendi etiam a casibus No- 
bis et Apostolicae Sedi reservatis, relaxandi censuras, dispensandi 
a votis eademque commutandi, dispensandi praeterea ab irre- 
gularitatibus et impedimentis, cuilibet quoquo modo concessa, 
extra Urbem eiusque suburbium, per Iubilaei Maximi decursum, 
suspendimus nullique suffragari volumus. 

Ne tamen ab innovata praesentis temporis disciplina receda- 
mus, haec per exceptionem decernimus: 

I. Ratae sint facultates omnes per Codiceém iuris canonici 
quovis modo concessae, exceptis facultatibus ex privilegio pro- 
venientibus, per Codicem non revocato, ut ad canones 4 et 613. 

II. Ratae item firmaeque sunto facultates pro foro externo 
_ ab Apostolica Sede tum Nuntiis, Internuntiis et Delegatis Apo- 

stolicis factae, tum Ordinariis locorum et Antistitibus religio- 
sorum Ordinum quoquo modo in subditos suos tributae. 

III. Quas denique facultates S. Poenitentiaria Nostra imper- 
tire solet Ordinariis aut confessariis pro foro interno, easdem ne 
extra Urbem quidem suspendimus, sed ita ut erga eos dumtaxat 
poenitentes exerceantur, qui, quo tempore confessionem peragunt, 
iudicio Ordinarii aut confessarii nequeant sine gravi incommodo 
Urbem adire. 


Quaecumque autem his Litteris decreta continentur, ea omnia 
stabilia, rata, valida esse volumus et iubemus, contrariis non 
obstantibus quibuslibet. 

Earum vero exemplis aut excerptis, etiam impressis, notarii 
publici cuiusvis manu subscriptis ac sigillo alicuius in ecclesia- 
stica dignitate constituti munitis, eandem volumus haberi fidem, 
quae haberetur praesentibus si essent exhibitae vel ostensae. 

Nulli igitur liceat hance paginam Nostrae suspensionis, decla- 
rationis, voluntatis infringere vel ei, ausu temerario, contra ire; 
si quis autem hoc attentare praesumpserit, indignationem omni- 
tentis Dei ac beatorum Apostolorum Petri et Pauli se noverit in- 
cursurum. 

Datum Romae apud Sanctum Petrum, die v mensis iulii 
anno MDCCCCXXIV, Pontificatus Nostri tertio. 


O. Carp. CAGIANO, O. Carp. GIORGI, 
S. R. E. Cancellarius. Poenitentiarius Maior. 


Raphaél Virili, Protonotarius Apostolicus. 
Ioannes Zani Caprelli, Protonotarius Apostolicus. 
Loco Plumbi. 


Reg. in Cane. Ap., vol. XXX, n. 4. 


Acta Pii PP. XI 309 


II 


POENITENTIARIIS ALIISQUE IN URBE CONFESSARIIS FACULTATES EXTRAOR- 
DINARIAE PRO ANNO IUBILAEI CONCEDUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Si unquam alias decuit Romanum Pontificem boni Pastoris 
partes agere, at hodie in primis decet, cum, Iubilaeo Maximo 
indicto, fideles eos omnes, qui proximo anno in Almam hanc Ur- 
bem convenient, romanosque item cives, ad admissa eluenda, ad 
vitiorum emendationem et ad Christi Iesu spiritum denuo copio- 
siusque sumendum excitari oportet atque adiuvari. Etenim ani- 
matae melius parataeque filiorum voluntati congruit ut largior 
respondeat communis omnium Patris misericordia, atque ut 
idem, Samaritani hominis more, vulneribus, quae animis pecca- 
tum misere inflixerit, Apostolicae potestatis caritatisque remedia 
studiosissime adhibeat. Ne quis igitur ad removendas a con- 
scientia sua labes seque in gratiam amicitiamque Dei reconci- 
liandum ullam a Nobis providentiam desideret, Confessariorum 
in Urbe per Annum Sanctum, quemadmodum Decessores No- 
stros simili in causa fecisse constat, amplificandam dilatandamque 
muneris potestatem censemus. Ut autem caveamus ne qua de 
limitibus usuque facultatum dubitatio incidat, has perspicui- 
tate describi ordinarique quam maxima per praesentes Litteras 
volumus. Itaque motu proprio certaque scientia ac de apostoli- 
cae potestatis plenitudine, ea quae sequuntur de confessariis 
in Urbe et suburbio, anno Iubilaei vertente, deputandis deque 
extraordinaria potestate iisdem attribuenda praescribimus ac 
decernimus. 


Dilecto filio Nostro Cardinali Poenitentiario Maiori commit- 
timus ac demandamus, ut, praeter eos, qui nunc sunt, trium Ba- 
silicarum Lateranensis, Vaticanae et Liberianae poenitentiarios 

minores ordinarios atque extraordinarios, pro Basilica etiam 
S. Pauli, Via Ostiensi, ad totum Annum Sanctum similes poeni- 
tentiarios designet, praetereaque alios, tam in memoratis quat- 
tuor Basilicis, quam in reliquis quoque sive saecularium sive 
regularium ac praesertim in variarum nationum per Urbem 
ecclesiis, novos similiter poenitentiarios deputet et abunde mul- 
tiplicet. 

Quibus poenitentiariis minoribus, sive ordinariis sive extraor- 
dinariis, sive iam exsistentibus sive a dilecto filio Nostro Cardi- 
nali Poenitentiario Maiore deligendis, concedimus, ut per Annum 
Sanctum possint, pro foro conscientiae in actu sacramentalis 
confessionis et per se ipsi tantum, absolvere quoslibet poeniten- 
tes non solum a quibusvis censuris et peccatis Romano Pontifici 
aut Ordinario a iure reservatis, sed etiam a censura ab homine 
seu a quovis iudice lata, cuius tamen absolutio in foro externo 
non suffragabitur. 

At hisce amplissimis facultatibus non utantur nisi normis 
exceptionibusque servatis, quae sequuntur: 

I. Ne absolvant, nisi in adiunctis atque ad praescriptum 
can. 2254 Codicis iuris canonici, illos, qui irretiti sint aliqua cen- 
sura Romano Pontifici specialissimo modo reservata, aut secre- 
tum S. Officii, alterumve secretum simile in quavis alia S. Con- 
gregatione, Tribunali vel Officio Curiae Romanae impositum, 
violaverint, aut in censuram aliquam inciderint, quam Pius X, 
Constitutione Vacante Sede Apostolica, ipso facto incurrendam 
decrevit. Possint tamen absolvere confessarium, reum absolutionis 
proprii complicis in peccato turpi semel aut bis tantummodo atten- 
tatae contra vetitum canonum 884 et 2367, impositis tum remo- 
tione occasionis relapsus, tum obligatione non audiendi neque 
absolvendi, in posterum, proprium complicem nisi secus periculum 
immineat infamiae aut scandali, tum denique onere eum ipsum 
monendi, si redierit, attentatas absolutiones invalidas fuisse. 

II. Similiter ne absolvant, nisi ad praescriptum can. 2254, 
praelatos cleri saecularis ordinaria iurisdictione in foro externo 
praeditos, superioresque maiores Religionis exemptae, qui in 

excommunicationem speciali modo Romano Pontifici reservatam 
publice inciderint. 

III. Haereticos vel schismaticos, qui fuerint publice dogma- 
tizantes, ne absolvant, nisi ii, abiuratis saltem coram ipso confes- 
sario haeresi vel schismate, scandalum, ut par est, reparaverint. 
Ad natos in haeresi quod attinet, si dubitetur de facto vel vali- 
ditate baptismi in secta collati, eiusmodi acatholici, ante abso- 
lutionem, ad E.mum Cardinalem Vicarium remittantur. 

IV. Pariter ne absolvant eos, qui sectis vetitis, massonicis 
aliisve id genus nomen dederint, etiamsi occulti sint, nisi scan- 
dalum reparaverint et a quavis activa cooperatione vel favore 
suae cuiusque sectae praestando cessaverint; ecclesiasticos et 
religiosos, quos sectae adscriptos noverint, ad can. 2336 § 2, 
denuntiaverint; libros, manu scripta et signa, quae eandem 
sectam respiciant, quotiescumque adhuc retinent, absolventi 
tradiderint, ad 8S. Officium quamprimum caute transmittenda, 
aut saltem, si iustae gravesque causae id postulent, destruenda; 
impositis, praeterea, pro modo culparum, gravi poenitentia sa- 
lutari et frequenti sacramentali confessione. 

V. Qui bona vel iura ecclesiastica sine venia acquisiverint, 
ne absolvantur nisi aut iis restitutis, aut compositione quam 
primum ab Ordinario vel ab Apostolica Sede postulata, aut sal- 
tem promissione sincere facta eandem compositionem postulandi. 

VI. Si autem censurae, quibus poenitentes adstringuntur, 
publicae in locis, ubi ii commorati sunt, vel nominatim declara- 
tae sint, aut delictum ad iudicem fori externi iam sit deductum, 
rei a poenitentiariis eiusmodi minoribus absolvi poterunt in foro 
conscientiae et sacramentali tantum, dummodo sint sincere pa- 
rati quodvis mandatum demisse accipere fideliterque implere, 
itemque reparare scandalum; admoneantur tamen de libello 
S. Poenitentiariae Apostolicae omnino submittendo. Scilicet 
conféssarii post absolutionem conficiant libellum supplicem, ex- 
pressis nomine, cognomine ac dioecesi poenitentis et casu eiusmodi 
censurae publicae subiecto, et subtus scribant testimonium abso- 
lutionis ab eadem censura concessae, eundemque poenitentem 

dirigant ad Officium 8. Poenitentiariae Apostolicae, ut recipere 
possit Rescriptum in forma missi, vel remissi absoluti, secundum 
praxim eiusdem Officii. 

VII. Possint iidem poenitentiarii omnia et singula vota pri- 
vata, etiam Sedi Apostolicae reservata, iurata quoque, dispen- 
sando commutare in alia pia opera, ex iusta ac probabili causa. 
Votum autem castitatis perfectae et perpetuae, etsi ab origine 
publice emissum sit in professione religiosa tam simplici quam 
sollemni, subinde tamen, aliis huius professionis votis dispensa- 
tis, firmum atque integrum manserit, similiter possint, gravi 
et probabili de causa, in alia pia opera commutando dispensare. 
Nullatenus tamen ab eodem illos dispensent, qui vi Ordinis Sacri 
ad legem caelibatus tenentur, etiamsi ad statum laicalem re- 
dacti sint. A commutandis vero votis cum praeiudicio tertii. 
se abstineant, nisi is, cuius interest, libenter expresseque consen- 
serit. Votum denique non peccandi, aliave poenalia vota ne com- 
mutent, nisi in opus, quod, non minus quam votum ipsum, a 
peccato refrenet atque arceat. 

VIII. Dispensare possint, in foro conscientiae et sacramentali 
tantum, a quavis irregularitate ex delicto prorsus occulto; item 
ab irregularitate ex homicidio voluntario aut abortu, de qua 
in can. 985, 4°; sed ad hoc unice, ut poenitens Ordines iam su- 
sceptos sine infamiae vel scandali periculo exercere queat. 

IX. Dispensare item possint, pro foro conscientiae et sacra- 
mentali tantum, ab occultissime dissimulato impedimento con- 
sanguinitatis in tertio vel secundo gradu collaterali, etiam attin- 
gente primum, quod ex generatione illicita proveniat, solummodo 
ad matrimonium sanandum, non ad contrahendum. 

X. Sive autem de matrimonio contracto agatur sive de con- 
trahendo, dispensare possint ab occulto criminis impedimento, 
neutro tamen machinante; iniuncta, in primo casu, privata reno- 
vatione consensus, secundum can. 1135; imposita, in utroque, 
salutari, gravi diuturnaque poenitentia. 

XI. Ad visitationem quod attinet quattuor Patriarchalium 
Basilicarum, poenitentiarii, cum singulis exteris, qui vel ob pau- 

pertatem vel ob aliam gravem causam in Urbe consistere tamdiu 
nequeant, dispensare possint vel contrahendo et reducendo ad 
tres saltem dies visitationes, alioquin decies repetendas, vel has, 
pro suo prudenti arbitrio, in alia pia opera commutando. Cum 
singulis autem civibus incolisque Urbis et suburbii, qui, morbo 
aliove legitimo impedimento detenti, memoratas Basilicas invisere 
nequeant, viginti praescriptas visitationes in alia pia opera, quae 
ab ipsis impleri possint, dispensando commutent. Poenitentiarii 
tamen sciant, se conscientiam suam oneraturos, si° inconsulto et 
sine iusta causa tam exteros quam romanos cives incolasve ex 
eiusmodi visitationibus exemerint. Quos vero recte a visitatio- 
nibus dispensaverint, iis ne indulgeant, ut preces ad mentem 
Nostram fundendas, quae a visitatione separari quidem possunt, 
praetermittant; in aegrotantium tantum commodum liceat eas 
imminuere aut commutare. 

XII. Ab obligatione praescriptae confessionis, quam ad adim- 
plendam nec invalida nec annua ex praecepto confessio sufficit, 
nullum ne exsolvant, etiamsi hunc materiam necessariam non 
esse allaturum aut praevideant aut sciant. 

XIII. Ad 8S. Communionem quod attinet, nefas esto eiusmodi 
praescriptum in alia pia opera commutare, nisi de aegrotis agatur 
qui ab ea suscipienda prorsus impediantur. Volumus autem, Lubi- 
laei causa, eam sufficere, quae per modum viatici ministratur; 
minime vero eam, quae in Paschate peragenda praecipitur. Qui 
tamen Paschale praeceptum misere neglexerit, possit is deinde 
una Communione utrique obligationi satisfacere. 

XIV. Hisce omnibus, quas memoravimus, facultatibus volu- 
mus uti non modo poenitentiarios, de quibus in harum Litte- 
rarum exordio diximus, sed etiam singulos S. Poenitentiariae 
Praelatos, atque Officiales ex utraque sectione, modo sint in Urbe 
ad audiendas fidelium confessiones habitualiter adprobati; sin- 
gulos Urbis suburbiique parochos; rectores et confessarios, a Vi- 
cariatu adprobatos, ecclesiarum nationalium, praetereaque non- 
nullos confessarios pro praecipuis celebrioribusque Urbis templis 
designandos, quorum omnium sedi confessionali tabella affigatur, 

in qua verba inscripta sint POENITENTIARIUS SANCTI IUBILAEI. 
Praeterea ut religiosorum virorum utilitati uberius consulamus, 
easdem facultates tribuimus, pro Ordinibus Congregationibusque 
exemptis, aliquibus ex iis confessariis, quos Superiores pro subdi- 
tis tantum adprobaverint ad formam can. 518 et secundum exten- 
sionem in can. 514 §1 descriptam; Superioris quidem erit, in 
unaquaque domo unum alterumve in individuo deputare: qui 
tamen ex hac sola deputatione non poterunt facultatibus, de 
quibus supra, uti erga fideles domui ac Religioni extraneos. 

XV. Poenitentiarii ac confessarii, ut supra deputati, sciant, 
posse se descriptis facultatibus uti cum omnibus fidelibus Eccle- 
siae tam Occidentalis quam Orientalis, qui ad confitendum apud 
ipsos accedant ea mente et voluntate, sincera quidem et firma, ut 
Iubilaei veniam lucrentur; at non posse uti denuo cum iis poe- 
nitentibus, qui indulgentiam -— quam acquiri pluries licet in 
defunctorum suffragium, iteratis operibus praescriptis — iam 
semel lucrati sint. 

XVI. Uti iisdem facultatibus poterunt etiam extra ecclesiam 
cui addicti sunt, si quando contingat eos alibi confessiones exci- 
pere, servatis can. 908-910 et de consensu rectorum ecclesiarum. 
Caveant tamen —in quo graviter eorum conscientiam oneramus — 
ne ecclesiam propriam neglegant, ut aliis inserviant. 


Cum autem, ad maiora animarum lucra anno isto salutaris 
expiationis comparanda, intersit operarios multiplicari, omnibus 
quoque confessariis adprobatis ad annum ab E.mo Cardinali Vi- 
cario Nostro in spiritualibus generali, itemque reliquis omnibus 
confessariis regularibus exemptis, quos Superior tantummodo 
suus pro sodalibus Religionis omnibusque extraneis in religiosa 
domo diem noctemque commorantibus adprobaverit — intra 
fines tamen temporis, loci ac personarum in concessione adpro- 
bationis designatos — has, quae sequuntur, tribuimus extraor- 
dinarias facultates: 

1° Absolvere possint, per se ipsi tantum et in foro dumtaxat 
conscientiae et sacramentali, eos, qui apud ipsos confiteantur, a 

quibusvis ecclesiasticis censuris, etiam speciali modo a iure 
Romano Pontifici reservatis, aut Ordinario reservatis, dummodo 
publicae non sint, itemque ab omnibus peccatis excessibusque 
quantumlibet gravibus, etiam Apostolicae Sedi reservatis, in- 
iunctis tamen salutaribus poenitentiis aliisque de iure iniungendis, 
servatisque potissimum in hac absolutione impertienda normis 
atque exceptionibus, quae supra, sub nn. I-V, pro poeniten- 
tiariis minoribus praescriptae sunt. 

2° Omnia et singula vota privata, etiam iurata, dispensare 
possint, commutando in alia pia opera, ex iusta et probabili 
saltem causa, exceptis iis privatis votis quae can. 1309 Aposto- 
licae Sedi reservantur, itemque exceptis votis publice emissis 
in susceptione Ordinis sacri aut in professione religiosa tam sol- 
lemni quam simplici, et iis, quorum aut dispensatio vergeret in 
detrimentum tertii aut commutatio minus arceret a peccato 
quam ipsum votum. 

3° Dispensare possint circa visitationes quattuor Basilicarum 
easque commutare eodem modo ac poenitentiariis conceditur sub 
n. XI. 

4° Si quas autem facultates ab Apostolica Sede per S. Poeni- 
tentiariam aut alio legitimo modo impetraverint aut per Annum 
Sanctum impetrabunt, eae firmae atque immutatae sunto. 

5° De usu facultatum, quas supra sub nn. 1-3 concessimus, 
ea valeant ac serventur, quae pro poenitentiariis minoribus 
n. XV _ constituimus. 


Nihil reliquum est, nisi ut poenitentiarios et confessarios. 
quibus extraordinarias facultates istas de Apostolica benignitate 
largiti sumus, vehementer moneamus, patienti animo caritatisque 
pleno eos omnes excipiant, qui Domino reconciliari cupient et 
caelestibus frui thesauris, quos Sancta Mater Ecclesia per totum 
Iubilaei annum cuivis reserat. 

Praesentes autem Litteras volumus firmas exsistere et fore. 
earumque exemplis atque excerptis, manu tamen alicuius nota- 
rii publici subscriptis ac sigillo viri in ecclesiastica dignitate consti- 

tuti munitis, eandem adhiberi fidem, quae hisce Litteris adhibe- 
retur, si exhibitae forent vel ostensae. Contrariis non obstantibus 
quibuslibet. 

Nulli igitur liceat paginam hance Nostrae concessionis, decla- 
rationis et voluntatis infringere vel ei, ausu temerario, contra 
ire. Si quis autem hoc attentare praesumpserit, indignationem 
omnipotentis Dei ac beatorum Apostolorum Petri et Pauli se 
noverit incursurum. 

Datum Romae apud Sanctum Petrum, die xv mensis iulii, 
anno MDCCCCXXIV, Pontificatus Nostri tertio. 


O. CarD. CAGIANO, O. Carp. GIORGI, 


8S. R. EB. Cancellarius. Poenitentiarius Maior. 


Raphaél Virili, Protonotarius Apostolicus. 
Ioannes Zani Caprelli, Protonotarius Apostolicus. 
Loco Plumbi. 


Reg. in Cane. Ap., vol. XXX, n. 5. 


III 


INDULGENTIAE ANNI IUBILAEI MDCCCCXXV CONCEDUNTUR MONIALIBUS 
ALIISQUE STABILI IMPEDIMENTO DETENTIS CUM OPPORTUNIS FACULTA- 
TIBUS CIRCA ABSOLUTIONES ET VOTORUM COMMUTATIONES. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Apostolico muneri, quo divinitus fungimur, flagrantissimaeque 
caritati, aua universum dominicum gregem, Nobis commissum, 
complectimur, consentaneum profecto est, idemque cum more insti- 
tutoque decessorum Nostrorum apprime congruens, ut — postquam, 
per Constitutiones ante editas, praesentissima expiationis remedia 
salutisque adiumenta iis omnibus paravimus ac providimus, quibus 
aut Romae incolis aut advenis facultas non deerit statutis condi- 
cionibus parendi, ut propositam sibi plenissimam Iubilaei veniam 
assequantur — iam ceteris longe plurimis prospiciamus, qui non una 

de causa impedientur quominus aut Romanam peregrinationem 
suscipiant aut praescriptas quattuor Basilicarum visitationes insti- 
tuant. Eos intellegi volumus, qui cum intra claustralia saepta vivant 
vel in hostium potestate versentur custodiaque publica detineantur 
vel corporis infirmitate laborent, prohibentur prorsus ne imperata, 
Iubilaei causa, expiandis animis opera adgrediantur ac perficiant. 
Quorum condicioni aut calamitati officium benignitatis Nostrae 
deesse nolumus, eo vel magis quod Nobis spondemus futurum, ut 
coniunctis eorundem precibus, quibus promerita accedant sive inno- 
centis vitae in divinis rebus contemplandis virtutibusque religiosis 
exercendis traductae, sive castigationis aegrotationisque, poeniten- 
tiae spiritu, toleratae, illa a Deo bona catholico nomini obveniant, 
quae ut ab omnibus flagitarentur, indicendo Iubilaeo maximo men- 
tem esse Nostram aperte declaravimus. 

Itaque concessionis huius Nostrae, ex qua Iubilaei veniam 
lucrari — ita, quemadmodum mox dicemus —ii etiam possint, qui- 
bus sepulcra Apostolorum et Patriarchales Urbis Basilicas adire 
non liceat, participes dumtaxat sunto: 

I. In primis moniales omnes, quae in coenobiis degunt sub 
claustri perpetui disciplina; item quae in iisdem monasteriis aut 
probandae et postulantes sunt aut tirocinium exercent aut edu- 
cationis aliave legitima de causa, etsi per maiorem tantummodo 
anni partem, commorantur. Neque excipi volumus mulieres earum 
contubernales, quae, famulatus vel stipis colligendae gratia, saepta 
religiosa egrediuntur. 

II. Omnes religiosae Sorores, scilicet votorum simplicium, quae 
ad Congregationem pertineant iuris sive pontificii sive dioecesani, 
quamquam severiore claustri lege non adstringuntur, una cum suis 
novitiis, probandis, atque educandis puellis — semiconvictricibus 
quoque, ut aiunt, non tamen externis—, aliisque communi cum 
ipsis mensa utentibus, domicilio vel quasi domicilio. 

III. Pariter Oblatae, seu piae feminae, vitae societate coniun- 
ctae, etiamsi vota non emittant, quarum tamen [nstituta ab Eccle- 
siastica auctoritate vel ratione stabili vel ad experimentum pro- 
bata sint, una cum suis novitiis, probandis, puellis educandis aliis- 

que communi cum ipsis contubernio utentibus, ut de Congre- 
gationibus religiosis n. II diximus. 

IV. Omnes feminae ad quemvis Tertium Ordinem Regularem 
pertinentes, quae sub uno eodemque tecto, cum approbatione 
ecclesiastica, communiter vivunt, itemque, ut supra, omnes earum 
contubernales. 

V. Puellae et mulieres in gynaeceis seu Conservatoriis degentes, 
quamvis non sint Monialibus, Sororibus religiosis, Oblatis Tertia- 
riisve concreditae. 

VI. Anachoretae et Eremitae, non ii quidem, qui nullis adstri- 
cti clausurae legibus vel communiter vel solitarii sub Ordinario- 
rum regimine certisque legibus obtemperantes vivunt; sed ii, qui 
in continua — licet non omnino perpetua — clausura et solitudine 
deditam contemplationi vitam agunt et monasticum aut regularem 
Ordinem profitentur, ut Cistercienses Reformati B. M. V. de Trappa, 
Eremitae Camaldulenses et Carthusiani. 

VII. Christifideles utriusque sexus, qui captivi in hostium pote- 
state versantur, aut in carcere custodiuntur aut exsilii poenas de- 
portationisve luunt aut apud poenales domos ad opus damnati 
reperiuntur; item ecclesiastici vel religiosi viri, qui in coenobiis 
aliisve domibus, emendationis gratia, detinentur. 

VIII. Christifideles utriusque sexus, qui morbo vel imbecilla 
valetudine prohibentur, quominus, intra Iubilaei annum, aut Urbem 
adeant aut in Urbe praescriptas Patriarchalium Basilicarum visita - 
tiones instituant; qui in nosocomiis, conducti vel sponte ipsi sua, 
aegrotantibus, continuata opera, adsunt; item operarii, qui, coti- 
diano sibi victum labore comparantes, nequeunt se ab eo per tot 
dies atque horas abstinere; senes denique, qui septuagesimum 
aetatis suae annum excesserint. 

Istos igitur omnes et singulos monemus vehementerque hor- 
tamur, ut quam Christus Redemptor, qui delere vult iniquitates 
nostras, per Ecclesiam ipsis occasionem opportunitatemque mise- 
ricorditer offert animi, piaculari anno, expiandi atque ad sanctio- 
rem vitam provehendi, eam ne neglegant neve praetermittant. Sua 
quisque admissa sincere perscrutantes et non sine gemitu plora- 

tuque dolentes saluberrimo Poenitentiae Sacramento eluant con- 
gruisque castigationibus expient; tum caeleste participent epulum, 
ea quidem reverentia et fide et caritate, ut ad vivendum ange- 
lorum more inde prompti redeant ac parati. Interea Dominum 
Iesum Christum, quem pectore exceperint, ad mentem Nostram 
enixe orent; idque potissimum flagitent, ut, depulsis dissensionum 
discidiorumque causis, mansuram pacem inter populos conciliet, 
itemque cum ad Ecclesiam suam, caelestium effusione gratiarum, 
avulsos revocet filios, tum sanctissimam eam regionem, quam Ipse 
sudoribus suis excoluit et sanguine suo consecravit, ne sinat violari 
ac contaminari atque in Crucis suae inimicorum dominatum inci- 
dere. Visitationi autem quattuor Urbis Basilicarum alia religionis, 
pietatis caritatisque opera iidem sufficiant, quae Ordinarius per se 
ipse vel per prudentes confessarios, pro condicione et valetudine 
singulorum ac pro loci temporisque rationibus, iniunxerit. 

Itaque omnipotentis Dei misericordia et beatorum Apostolo- 
rum Petri et Pauli auctoritate confisi, iis omnibus et singulis, quos 
supra memoravimus, vere poenitentibus et intra Annum Sanctum 
rite confessis ac sacra synaxi refectis, Deumque, ut supra dixi- 
mus, ad mentem Nostram orantibus, omnia denique implentibus 
alia iniungenda opera in locum visitationum, ac, vel inchoatis tan- 
tum iisdem operibus si morbus periculosus oppresserit, plenissimam 
omnium peccatorum indulgentiam, veniam et remissionem, etiam 
bis intra Anni sancti decursum si iniuncta opera iteraverint, haud 
secus ac si praescripta communiter ceteris omnibus explevissent, 
de Apostolicae liberalitatis amplitudine largimur atque concedimus. 

Porro liceat unicuique eorum, quos supra memoravimus, sibi 
confessarium eligere a suo Ordinario ad praescripta Codicis 
approbatum, cui, vi praesentis Constitutionis, pro confessione dum- 
taxat ad lucrandum Iubilaeum instituta, concedimus, ut, sine detri- 
mento earum facultatum, quas forte alio titulo exercere possit, per- 
sonas supra dictas in foro sacramentali tantum absolvere queat a 
quibusvis censuris et peccatis etiam Apostolicae Sedi speciali modo, 
non tamen specialissimo modo, reservatis, excepto casu haeresis 
formalis et externae, impositis salutari paenitentia aliisque secun- 

dum canonicas sanctiones rectaeque disciplinae regulas iniungendis. 
Praeterea confessario, quem monialis sibi elegerit, potestatem faci- 
mus dispensandi a votis privatis quibuslibet, quae ea ipsa post pro- 
fessionem sollemnem nuncupaverit quaeque regulari observantiae 
minime adversentur. Confessarios autem supra memoratos volumus 
etiam dispensando commutare posse omnia vota privata, quibus 
Sorores in Congregatione votorum simplicium, Oblatae, Tertiariae 
regulares, puellae et mulieres communibus domibus vitam agentes, 
sese obstrinxerint, iis votis exceptis quae Nobis et Apostolicae Sedi 
reservata sint: factaque commutatione, a votorum etiam iuratorum 
observatione absolvere. 

Hortamur autem venerabiles fratres Episcopos aliosque loco- 
rum Ordinarios, ut, ad apostolicae Nostrae benignitatis exemplum, 
eligendis ad praesentium effectum confessariis impertiri ne recusent 
facultatem absolvendi a casibus qui ipsis Ordinariis reservati sint. 

Harum interea decreta et iussa Litterarum rata, valida, firma 
in omnes partes esse et fore decernimus, contrariis non obstanti- 
bus quibuslibet. Volumus denique ut harum Litterarum exemplis 
vel excerptis, etiam impressis, manu alicuius notarii publici sub- 
scriptis et sigillo viri in ecclesiastica dignitate constituti munitis, 
eadem prorsus adiungatur fides, quae ipsis praesentibus adhibere- 
tur, si forent exhibitae vel ostensae. 

Nulli igitur hominum liceat paginam hanc Nostrae declarationis, 
concessionis, derogationis et voluntatis infringere vel ei ausu teme- 
rario contra ire; si quis autem hoc attentare praesumpserit, indi- 
gnationem omnipotentis Dei ac beatorum Apostolorum Petri et 
Pauli se noverit incursurum. 

Datum Romae apud Sanctum Petrum, die xxx mensis iulii 
anno MDCCCCXXIV, Pontificatus Nostri tertio. 


O. Carp. CAGIANO, O. Carp. GIORGI, 
S. R. E. Cancellarius. Poenitentiarius Maior. 


Raphaél Virili, Protonotarius Apostolicus. 


Ioannes Zani Caprelli, Protonotarius Apostolicus. 
Loco §§ Plumbi. 


Reg. in Cane. Ap., vol. XXX, n. 6. 

LITTERAE APOSTOLICAE 


I 


BASILICAE MINORIS TITULO ET PRIVILEGIIS HONESTATUR SANCTUARIUM 
BEATAE MARIAE VIRGINIS LAPURDENSIS, IN LOCO OOSTACKER, DIOECE- 
SIS GANDAVENSIS. 

PIUS PP. XI 
Ad perpetuam rei memoriam. — Sanctuarium, Lapurdensis Virginis 
in honorem, Deo sacrum, in loco Oostacker, dioecesis Gandavensis intra 
fines, situm, iure meritoque tamquam sanctuarium princeps in universo 

Belgio habetur. Structura enim et molis amplitudine, non minus quam artis 

operum splendore insigne, sacra supellectili et pretiosa quidem abundat 

templum; statua autem Virginis auro gemmisque coruscans et donariis di- 

vitibus ac votivis tabellis onusta, christianae plebis obsequium et amorem 

luculenter testatur. Sacram quippe ad aedem, gratiarum omnium apud 

Deum sequestrae Virginis opem implorantes, turmatim e dissitis quoque 

regionibus peregre confluunt fideles innumeri et non raro ingens templum 

impar videtur confluentium peregrinorum multitudini continendae. Insi- 
gnes ibidem asservantur relliquiae Sanctorum; plures et religionis studio 
praestantes inserviunt divino cultui sacerdotes; adest pia sodalitas sub Vir- 
ginis Lapurdensis invocatione canonice constituta; Romani quidem Ponti- 
fices Nostri Decessores singulari sanctuarium ipsum indulgentiarum the- 
sauro locupletarunt. Haec animo repetentes, cum dilectus filius Augustus 

Acart, Superior residentiae Societatis Iesu in dicto oppido Oostacker, Nos 

flagitaverit ut enunciatum sanctuarium ad Basilicae minoris gradum eve- 

here dignemur, hasque preces cumulent atque augeant tum Procuratoris 
generalis Societatis Iesu, tum Gandavensium Episcopi amplissima suffra- 
gia, Nos votis his annuendum ultro libenterque existimavimus. Quae cum 

ita sint, collatis consiliis cum venerabili fratre Nostro Antonio S. R. E. 

Cardinali Vico, Episcopo Portuensi et Sanctae Rufinae, Sacrorum Rituum 

Congregationi Praefecto, ut hoc sanctuarium Mariale, tantarum ad Imma- 

culatam Virginem peregrinationum centrum, novo per Nos splendore de- 

coretur, apostolica Nostra auctoritate, praesentium vi perpetuumque in 
modum, ecclesiam titulo Immaculatae Conceptionis sitam in oppido Oost- 
acker, dioecesis Gandavensis intra fines, titulo ac dignitate Basilicae minoris 
cohonestamus cum honorificentiis ac privilegiis, quae huius almae Urbis 

Basilicis minoribus de iure competunt, nempe conopaeo, omni tamen auri 

et argenti ornatu ab eo excluso, necnon tintinnabulo et stemmate basilicali. 


Acra, Vol. XVI, n. 8. — 1-8-0994. 22 

Haec largimur, decernentes praesentes Litteras firmas, validas atque effi- 
caces semper exstare ac permanere, suosque plenos atque integros effectus 
sortiri atque obtinere, illisque ad quos spectant sive spectare poterunt, 
nunc et in posterum amplissime suffragari; sicque rite iudicandum esse ac 
definiendum, irritumque ex nunc atque inane fieri, si quidquam secus, super 
his, a quovis, auctoritate qualibet, scienter vel ignoranter attentari conti- 
gerit. Non obstantibus in contrarium facientibus quibuscumque. 

Datum Romae apud Sanctum Petrum, sub anulo Piscatoris, die Iv 
mensis iunii, anno MDCCCCXXIV, Pontificatus Nostri tertio. 


P. CARD. GASPARRI, a Secretis Status. 


II 


TITULUS BASILICAE MINORIS PRO SANCTUARIO MARIASCHEINENSI BEATAE 
MARIAE VIRGINI PERDOLENTI DICATO IN DIOECESI LITOMERICENSI. 


PIUS PP. XI 


Ad perpetuam rei memoriam — Inter potiora sanctuaria Marialia quibus 
Bohemia nobilitatur, conspicuum profecto locum obtinet templum Maria- 
scheinense, intra limites dioecesis Litomericensis situm et Patrum Societatis 
Tesu curis concreditum. Molis amplitudine et structura praenobile, affabre 
ornatum ac mirificis decorum artis operibus, idem templum a Romanis Pon- 
tificibus Nostris Praedecessoribus pluribus indulgentiis et privilegiis auctum 
est. Peregrinantium fidelium turmae undique illuc confluxere et adhuc 
in praesens confluunt; haud procul enim a sacra aede sacello inclusus scatet 
fons cuius aqua abluti multi aegri sanitatem, oculis capti visum, claudi 
membrorum usum recuperare feruntur. In ara ecclesiae maxima, quatuor 
ornata columnis et aureo fornice, cuius in vertice triumphale Salvatoris 
nostri Crucis signum supereminet, deaurato in scrinio, quasi in trono posita, 
assurgit, miraculis inclyta, Beatae Mariae Virginis Perdolentis imago, iam 
quinque a saeculis antiqua populi religione exculta. Adiacet templo Semi- 
narium episcopale, in quo iuvenes in sortem Domini vocati rectis educantur 
disciplinis. Praeter parochum, qui animarum curam habet, plures sacerdotes 
e Societate Iesu inserviunt sanctuario, ubi nonnullae etiam piae fidelium 
sodalitates sedem habent condignam. Haec omnia animo repetentes, cum 
hodiernus rector conlegii Societatis Iesu Mariascheinensis enixas Nobis 
preces humiliter adhibuerit ut, vertente feliciter quinto saeculo ex quo me- 
morata Beatae Mariae Virginis Perdolentis prodigiosa imago primum fuit 
publicae fidelium venerationi proposita, eamdem ecclesiam sive sanctua- 

rium Dolorosae Virginis ad Basilicae minoris gradum evehere dignemur, 
hasque preces cumulent atque augeant amplissima commendationis. officia 
tum Procuratoris generalis Societatis Iesu, tum Episcopi Litomericiensium, 
optatis his annuendum ultro libenterque existimavimus. Quae cum ita 
sint, collatis consiliis cum venerabili fratre Nostro Antonio 8S. R. E. Cardi- 
nali Vico, Episcopo Portuensi et Sanctae Rufinae, Sacrorum Rituum Con- 
gregationi Praefecto, ad maiorem Dei gloriam, ad cultus et pietatis erga 
Deiparam Virginem incrementum atque ad firmandam arctiore vinculo 
caritatem et unionem inter Apostolicam hance Sedem et Bohemiae Ecclesias 
cum conversione deficientium ad amplexum Ecclesiae et Divi Petri, aposto- 
lica Nostra auctoritate, praesentium vi perpetuumque in modum, templum 
Mariascheinense Beatae Mariae Virginis Dolorosae, in dioecesi Litomeri- 
censi, titulo ac dignitate Basilicae minoris cohonestamus, eique tribuimus 
honorificentias et privilegia omnia, quae minoribus almae huius Urbis 
Basilicis hac ratione competunt. 

Haec largimur, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri et obtinere, illisque, ad quos pertinent sive pertinere poterunt, 
nune et in posterum amplissime suffragari; sicque rite iudicandum esse ac 
definiendum, irritumque ex nunc atque inane fieri, si quidquam secus, 
super his, a quovis, auctoritate qualibet, scienter vel ignoranter, attentari 
contigerit. Non obstantibus contrariis quibuscumque. 

Datum Romae apud Sanctum Petrum, sub anulo Piscatoris, die vi 
mensis iunii, anno MDCCCCXXIV, Pontificatus Nostri tertio. 


P. CARD. GASPARRI, a Secretis Status. 


ABBATIA GRISSOVIENSIS, IN DIOECESI WRATISLAVIENSI, RESTITUITUR SUB 
VETERE TITULO DOMUS GRATIAE SANCTAE MARIAE ET UNITUR CONGRE- 
GATIONI BEURONENSI ORDINIS SANCTI BENEDICTI. 


PIUS PP. XI 


Ad perpetuam rei memoriam. — Inter Silesiae celeberrima quondam 
coenobia iure meritoque accensendum est monasterium Grissoviense, quod 
iamdiu provehendi catholici nominis et disciplinarum studio inclaruit. 
Hoc monasterium pro monachis Ordinis Sancti Benedicti anno reparatae 
salutis MXxxxuI fundatum fuisse constat per Auram, Silesiae Ducissam, 
viduam Henrici II cognomento Pii, qui pro tuenda contra Tartaros chri- 

stiana religione fortiter occubuit. Aedificatum iterum anno MCCLXxXxxII 
per Bolconem I, gloriosum Ducem de Svidnic et Iacier, qui monachos Or- 
dinis Cisterciensis accersivit et fundis peramplis illud auxit, monasterii 
ducalis nomen accepit. Cum vero religiosus idem Dux ceenobio eidem dono 
dedisset miraculis inclytam Deiparae imaginem, ad quam invisendam 
praesentem ipsius opem impetraturi continuo frequenti numero peregre 
et turmatim confluxere fideles, ipsum Grissoviense monasterium « Domus 
Gratiae Sanctae Mariae » coepit compellari; et brevi tam divini cultus 
quam humanarum litterarum atque artium sedes exstitit celeberrima, ex 
qua in regionem adhuc rudem liberalia studia manarunt. Anno MCCCCXXVI 
haeretici Hussitae monasterium depopulati sunt, et septuaginta atque unus 
monachi, dirissima pro fide tormenta passi, gloriosum pro Christo martyrium 
fecere. Nihilominus novi monachi Grissovium convenientes, funditus va- 
statam regionem iterum colere non dubitarunt, atque, iterum sacris aedibus 
aedificatis, accitisque aliis dominici agri operariis, spirituali non minus 
quam temporali chrisfiani gregis bono consuluerunt. Ita etiam, per nefas 
grassante teterrima illa tempestate, quae a Reformatione nomen habuit, 
monachorum Grissoviensium opera studioque constanti continens regio 
catholicae religioni fidem immutatam servavit, vicinis omnibus a vera fide 
desciscentibus. Anno MDCxx Martinus Clave, Grissoviensis abbas, a prote- 
stantibus crudeli nece mulctatus, in gloriosum Christi martyrum agmen et 
ipse meruit accenseri. Bernardus Rosa, alius perillustris abbas Grisso- 
viensis, ab anno MDCLXI ad annum MDCLXXXXvVI, totam concreditam suis 
curis regionem ad Evangelium reducere adorsus, duas civitates et quadra- 
ginta duos pagos ad Romanam fidem revocavit; disciplinam quidem regu- 
larem ita pius abbas restituit, ut Grissovienses monachi, in monasteria 
Ordinis Cisterciensis ad orientem sita, ut abbatum sive magistrorum par- 
tes implerent certatim accersirentur: et congregatio Iosephina, ab eo fundata 
quinquaginta post annos, omnium statuum et regionum sodales ad centum 
mille inscriptos numeraret. Meritis insignis et non sine fama sanctitatis 
idem abbas migravit ad Dominum; huius autem praeclarissimi abbatis 
opera factum est ut monasterii Grissoviensis territorium ad nostra usque 
tempora in Silesia inferiore quasi insula catholica medios inter protestantes 
exsisteret; usque ad tempus quo nefaria saecularisationis lex lata fuit, 
schola coenobii ab eodem sancto abbate fundata unica totius peramplae 
regionis schola latina catholica fuit, multumque profecit ad veram in po- 
pulo fidem servandam. Ultimus Grissoviensis abbas, Iidefonsus Tenschel, 
obiit octogenarius anno salutis MDCCCXxmI, Deum semper orans ut mona- 
sterium suum ad novam vitam revocaret; ultimus autem monachus, anno 
Domini MDCCCLIV, hac vita migravit: et plus quam centum per annos pro- 

prio pastore abbatia viduata remansit. Sed vota novissimi abbatis nunc, 
post saeculum ab obitu illins, Dominus dignatus est exaudire. Nam, sicut 
retulit ad Nos dilectus filius Raphael Walzer, Archiabbas Sancti Mar- 
tini de Beuron et Congregationis Beuronensis Ordinis Sancti Benedicti 
Praeses, ob exortam rerum publicarum perturbationem in Urbe Pragensi 
magna pars familiae monasticae de Emmaus coacta est, anno MDCCCCXVIII, 
abbatiam Emmauntinam relinquere, et deturbati a suis sedibus monachi 
in Grissoviense monasterium sese receperunt, nempe in celeberrimam 
« Domum -Gratiae Sanctae Mariae », sicuti diximus per saecularisationis 
legem suppressam, sed quae, ad novam vitam illico revocata et in priora- 
tum conventualem per Congregationis Religiosorum rescriptum, die xxv 
mensis aprilis MDCCCCXXII obsignatum, erecta, iam a fidelibus peregrinis, 
non solum a Silesia universa, sed a Bohemia quoque et Moravia atque Lau- 
sitia confluentibus, denuo coepit, cum uberrimo animarum fructu fideique 
incremento, visitari. Praeterea, cum interpositae omnes difficultates felici- 
ter sint, favente Deo, superatae et omnia comparata sint ad erigendum eum- 
dem prioratum in abbatiam, supra nominatus Archiabbas Sancti Martini 
de Beuron enixas Nobis preces humiliter adhibuit ut auctoritate Aposto- 
lica ad hance erectionem sive restitutionem devenire dignemur. Porro, cum 
preces huiusmodi gravissimum cumulet suffragium Cardinalis Episcopi 
Wratislaviensis, Grissoviensis Ordinarii, Nos, ut votis etiam christiani po- 
puli concedamus cui dicta restitutio grata admodum acceptaque erit, 
haec quae infrascripta sunt decernenda existimavimus. Nimirum, collatis 
consiliis cum dilecto filio Nostro Camillo.S. R. E. Diacono Cardinali Lau- 
renti, Praefecto Congregationi negotiis religiosorum sodalium praepositae, 
dummodo omnia habeantur, quae de iure requiruntur ad formam sacro- 
rum canonum, apostolica Nostra auctoritate, praesentium vi perpetuumque 
in modum, antiquam abbatiam Grissoviensem, sub veteri titulo Domus 
Gratiae Sanctae Mariae, cum omnibus iuribus et privilegiis olim con- 
cessis, in integrum restituimus eamque tamquam sui iuris abbatiam Con- 
gregationi Beuronensi unimus, nec non privilegiorum favorumque huius- 
modi Congregationi concessorum participem facimus. Volumus praeterea 
ut plena Grissoviensis abbatiae sic per Nos restitutae administratio re- 
maneat commissa manibus hodierni Prioris conventualis usque ad abbatis 
electionem. 

Haec concedimus, edicimus, decernentes praesentes Litteras firmas, 
validas atque efficaces semper exstare ac permanere, suosque plenos atque 
integros effectus sortiri atque obtinere, illisque ad quos pertinent sive 
pertinere poterunt, nunc et in posterum amplissime suffragari; sicque rite 
iudicandum esse ac definiendum, irritumque ex. nunc atque inane fieri, si 

quidquam secus, super his, a quovis, auctoritate qualibet, scienter vel 
ignoranter attentari contigerit. Non obstantibus Apostolicis Constitutio- 
nibus et ordinationibus, necnon speciali mentione dignis ceterisque in 
contrarium facientibus quibuscumque. 

Datum Romae apud Sanctum Petrum, sub anulo Piscatoris, die x1x 
mensis iunii, anno MDCCCCXXIV, Pontificatus Nostri tertio. 


P. CARD. GASPARRI, a Secretis Status. 


EPISTOLAE 


I 


AD R. P. D. LEOPOLDUM PREGAN, ARCHIEPISCOPUM OLOMUCENSIUM: DE 
CONVENTU QUARTO IN CIVITATE WELEHRAD, PROPE SEPULCRUM S8. ME- 
THODI EPISCOPI, HABENDO, PRO DISSIDENTIUM ORIENTIS ECCLESIARUM 
UNIONE. 


Venerabilis frater, salutem et apostolicam benedictionem. — A 
dilecto filio Nostro Ioanne S. R. E. Presbytero Cardinali Tacci, Congrega- 
tionis pro Ecclesia Orientali a Secretis, amplissime edocemur, in civitate 
Welehrad, penes gloriosum sepulcrum Sancti Methodii Episcopi, qui 
cum sancto Cyrillo Slavorum gentes ad Christi fidem perduxit, proximo 
mense iulio studiorum conventum, te moderatore ac praeside, celebratum 
iri pro aptioribus rationibus comparandis, quae incepta peropportuna pro- 
videant unioni orientalium populorum cum catholica Ecclesia Romana, 
immo etiam eandem unionem quoquo pacto provehant. Conventus idem 
quartus ex illis erit, qui, iam variis in temporum occasionibus, coadunati 
fuerunt, auspice pio Apostolatus Opere, quod, a Sanctis Cyrillo et Metho- 
dio Episcopis nuncupatum, labente anno Redemptionis Nostrae MDCCCLXxx 
institutum est, et, a Romanis Pontificibus Decessoribus Nostris saepe per- 
ample dilaudatum, uberrimos fructus edidit boni in huiusmodi tam magni 
momenti promovenda religionis fideique caussa. Nostrorum igitur rec. 
mem. Decessorum vestigiis insistentes, ut Conventus ipsius inceptis sanctis- 
que propositis faveamus, peculiari eundem suffragio Nostro honestare exi- 
stimavimus. Non ignoramus enim huiusmodi Conventum in id potissimum 
intendere, ut uberiores de Orientis locis notitiae habeantur circa historicas 
nationum sortes ac vicissitudines, populorum mores traditionesque, ve- 
rendos Ecclesiarum ritus atque instituta; simulque neque curis parcere 
neque laboribus ut omnes ex Orientalibus in Catholicae Ecclesiae, magni 

divinae revelationis thesauri custodis unicae, gremium ad unitatem fidei 
adducantur. Spes autem firma animo Nostro insidet futurum ut sancta 
huiusmodi Conventus proposita valde conferant ad multa dubia et errores, 
etiam crassiores, obliterandos, qui circa Orientis historiam et religiosam 
vitam in vulgus irrepserunt; utque praeterea Conventus ipse, potissimum si 
germano sit fraternae caritatis spiritu suffultus, plurimum ad deerrantes 
in ovile Christi unicum sub unico pastore reducendos proficiat. Quare 
Nos etiam atque etiam hortamur atque ominamur, ut non modo catholici 
viri, pietate doctrinaque ornati studioque animorum salutis provehendae 
flagrantes, frugifero huic Conventui celebrando ad Sancti Methodii sepul- 
crum intersint, eiusque laboribus sollertem operam navent; sed ut ecclesia- 
stici quoque dissidentes Conventum ipsum adeant, quibus ita facile copia 
erit doctrinam catholicam penitus explorandi, eamque inveniendi substan- 
tialiter conformem illi, quam Patres tum Orientis cum Occidentis docue- 
runt, primaque antiquae Ecclesiae Concilia affirmarunt et sanxerunt. 
Propterea tibi, venerabilis frater, cuius relligio, doctrina, prudentia, consi- 
lium aliaque singularia animi ingeniique ornamenta perspecta plane Nobis 
explorataque sunt, et quem non dubitamus, in obeundo quarti huius stu- 
diorum Conventus prope Sancti Methodii Episcopi sepulcrum in civitate 
Welehrad gravissimo munere praesidis ac moderatoris, expectationi No- 
strae plenissime responsurum fore; omnibusque fidelibus in Conventum 
eundem coadunatis, caelestium munerum auspicem eandemque propen- 
sam Nostrae voluntatis pignus Apostolicam benedictionem peramanter 
impertimur. 

Datum Romae apud Sanctum Petrum, sub anulo Piscatoris, die xxI 
mensis iunii, anno MDCCCCXXIV, Pontificatus Nostri tertio. 


PIUS PP. XI 


II 


AD EMUM P. D. GULIELMUM TITULO 8S. CRUCIS IN HIERUSALEM §8. R. E. PRESB. 
CARD. VAN ROSSUM, SACRAE CONGREGATIONI DE PROPAGANDA FIDE 
PRAEFECTUM: QUEM LEGATUM SUUM MITTIT AD XXVII UNIVERSALEM 
CONVENTUM EUCHARISTICUM AMSTELODAMI HABRENDUM. 


Dilecte fili Noster, salutem et apostolicam benedictionem. — Quod 
Consilium Eucharisticis inter nationes Coetibus provehendis decrevit, ha- 
beri Amstelodami hoc anno Conventum eiusmodi septimum ac vicesimum, 
id novimus non tam tribuendum amplitudini eius urbis, frequentia populi 

rerumque venalium mercatura facile in Hollandia principis, quam miraculo 
illi Eucharistico, quod anno MCCCXLV ibi contigisse, ut e litterarum monu- 
mentis publicisque tabulis, ita e sententia ab Episcopo eius temporis Ultra- 
iectensi lata satis superque colligitur ac confirmatur. Atque in comperto 
item est, parvum piscatorum oppidum, quale tum Amstelodamum erat, 
cum omni ex Batavia illuc homines familiaeque confluerent atque ad con- 
sidendum perpetuo ibidem sive pietate in Eucharistiam sua sive facili gra- 
tiarum sanationumque impetratione impellerentur, sensim gradatimque 
in magnam crevisse urbem et publica auctoritate prae ceteris Bataviae 
ipsius urbibus floruisse. Nec Eucharistiae sanctissimae cultus apud eos 
cives unquam, vel per tempora rei catholicae adversa atque infensa, con- 
cidit aut deferbuit. Atque Nobis, etsi haud mediocri terrarum intervallo 
disiunctis, videmur propemodum videre — loco sollemnis illius piissimae- 
que pompae, quae ad miraculum commemorandum, ante rerum eversio- 
nem saeculo xvi factam, quotannis ducebatur — plura in praesens virorum 
millia, qua via et quibus diebus maiores solerent, praecipua quadam cor- 
poris vultusque gravitate, magno silentio, Aedem miraculi circumeuntium: 
grande profecto spectaculum, quod, cum catholicorum Amstelodamensium 
fidem oculis omnium proponat, tum intermissae catholicorum rituum plenae 
libertatis et desiderium exacuit et restitutionem expostulat. Proximi qui- 
dem Conventus celebrationem, unde civium tuorum, dilecte fili Noster, 
pietas in Augustum Sacramentum et caritas praeclare elucebit, quam 
cupide Nosmet praestolemur, ipse non ignoras. In animis autem coeun- 
tium — qui etiam ex dissitis Europae et vel Americae regionibus magno 
numero coituri dicuntur-—eadem sane pietas et caritas fore ut uberius 
alatur ad sanctorumque operum se efferat fecunditatem, vobis ominari 
vix attinet: adeo non dubitamus, post laetissimum Conventus Euchari- 
stici dioecesani, ante habiti, exitum, quin futurus ex omni natione Coetus 
et ad salutem animarum abunde conferat et catholici in Hollandia nominis 
promoveat amplificetque incrementa. Neque enim Christus Iesus, quia 
divinam suam humanamque naturam sub Eucharisticis velis abdi ac latere 
voluit, idcirco aut potentiae aut bonitati suae fines terminosque constituit. 
Quin immo, cum ob eam causam ipse in Eucharistia lateat, ut nobiscum 
degat e caritatis misericordiaeque suae in nos divitias suavissime per- 
petuoque effundat, quare non accidat, eius gratia beneficioque praesentis, 
ut catholici ardentiorem concipiant caritatis ignem, et qui sint e dissiden- 
tibus bene animati, ad veram ii religionem Christi alliciantur, quem sibi 
liceat propius, non tamquam longissime absentem, diligere? Peropportune 
quidem, novo ad hunec diem exemplo, in Amstelodamensi Conventu Orien- 
talis Ecclesiae de Sacrificio et Sacramento doctrina explanabitur et variis 

eiusdem Ecclesiae ritibus sacra peragentur: unde acatholicis, quotquot 
incorrupte atque integre iudicant, liquido apparebit, haud aliter Roma- 
nam Ecclesiam de Eucharistia sentire ac docere, quam Orientales Patres, 
vel remotissimae aetatis, senserint ac docuerint. De hoc igitur evento cum 
sit tam bene sperandum, ut Conventum, quantum in Nobis est, partici- 
pemus, officio ipsi Apostolico et pietati in Eucharistiam Nostrae consenta- 
neum omnino est. Quem vero deligamus ut Nostram Amstelodami per- 
sonam sustineat, nisi te, dilecte fili Noster, qui Hollandiam, patriam 
tuam, super quam quod celsissima Cardinalatus dignitate, insigni prae- 
terea pietatis virtutumque exemplo et multiplicis doctrinae accessione inlu- 
stras atque ornas? Esto igitur Legatus apud Conventum Noster, eidemque 
sapienter, ut Vindobonae simili in causa fecisti, auctoritate praeesto 
Nostra Nostroque nomine. Sciant autem cives tui, hoc ipso quod te dele- 
gimus, voluisse Nos Batavis gratificari omnibus, quorum ingenium et ala- 
critatem et laboris constantiam magni semper fecimus et facere, ut par 
est, pergimus. Interea, cum laetabilia sane multa, postquam ad Nos redie- 
ris, audire abs te confidamus, tum Conventui, iisque universis qui Amstelo- 
damum ea adibunt de causa, caelestium gratiarum copiam cupimus ac 
precamur: quarum conciliatricem, paternaeque benevolentiae Nostrae 
testem, tibi, dilecte fili Noster, catholicisque civibus tuis, quos in oculis 
gerimus, apostolicam benedictionem peramanter in Domino impertimus. 

Datum Romae apud Sanctum Petrum, die 11 iulii, anno MDCCCCxXXxIV, 
Pontificatus Nostri tertio. 


PIUS PP. XI 


III 


AD R. P. D. IOANNEM ROESSLER, EPISCOPUM SANCTI HIPPOLYTI: QUINQUA- 
GESIMO APPETENTE NATALI SACERDOTII EIUS. 


Venerabilis frater, salutem et apostolicam benedictionem. — Die unde- 
vicesimo huius mensis duplicem a te actum iri natalem accepimus, sacer- 
dotii quinquagesimum et episcopatus tricesimum: unde merito fit, ut clerus 
populusque, cum ex urbe honoris tui sede, tum e tota dioecesi, utrius- 
que faustitatem eventi laetitiis omnibus concelebrare paret. Immo etiam, 
ut ad Nos affertur, Metropolita ipse tuus — dilectus filius Noster Gustavus 
Fridericus 8S. R. E. Presb. Card. Piffl— Vindobona istuc profecturus est, 
ut sollemnibus praesit et communes in te pietatis gratique animi signi- 
ficationes Romanae Purpurae maiestate habendaque inter sacrum contione 

participet atque adornet. Congruunt profecto ista omnia et animi ingenii- 
que tui laudibus et emenso a te sancte laborioseque huic diuturno sacer- 
dotalis atque episcopalis vitae spatio; quamquam Nebis videtur, quic- 
quid populares tui fausta hac occasione egerint, id omne multo infra 
promerita in Ecclesiam et civilem consortionem tua esse demum evasu- 
rum. Quodsi eius rei haud alia p!urima Nobis suppeterent argumenta, 
satis foret id unum recolere, fel. rec. decessorem Nostrum Leonem XIII, 
cum a duobus vix annis dioecesim gubernares, te inter Episcopos Pon- 
tificio Solio adstantes, raro atque inusitato exemplo, adscivisse. Gratus 
igitur benignitati Dei, qui tam longam fructuosamque pastoralis mune- 
ris tibi perfunctionem concesserit, fruare iis quae grex tuus voluntatis 
suae testimonia editurus est amantissime; gratulatione item fruare Nostra, 
quae, ut a Vicario Christi Iesu proficiscitur, caelestem portendit tibi, 
boni Pastoris imitatori, remunerationem; cumuletque denique eiusmodi 
solacia apostolica benedictio, quam, divinorum munerum auspicem pater- 
naeque benevolentiae Nostrae testem, tibi, venerabilis frater, et universo 
clero populoque tuo ex animo impertimus. 

Daum Romae apud Sanctum Petrum, die vu mensis iulii, anno 
MDCCCCXXIV, Pontificatus Nostri tertio. 


PIUS PP. XI 


| 


S. Congregatio Consistorialis 331 


ACTA 8S. CONGREGATIONUM 


SACRA CONGREGATIO CONSISTORIALIS 


PROVISIO ECCLESIARUM 


Ssmus Diius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 


30 aprilis 1924. — Cathedrali Ecclesiae Venusinae, cum Ecclesiis ca- 
thedralibus Melphiensi et Rapollensi ad personam unitae, praefecit R. P. 
D. Albertum Costa, Episcopum Melphiensem et Rapollensem, qui post- 
hac Episcopus Venusinus, Melphiensis et Rapollensis appellabitur. 

1 maii. — Cathedrali Ecclesiae Mutilanae, cum Ecclesia cathedrali 
Faventina ad personam unitae, R. P. D. Rogerium Bovelli, Episcopum 
Faventinum, qui posthac Episcopus Faventinus et Mutilanus appellabitur. 

4 iulii. — Titulari episcopali Ecclesiae Trapezopolitanae, R. P. Inno- 
centium Eugelke, O. F. M., quem constituit Coadiutorem cum iure fu- 
turae successionis R. P. D. Ioannis de Almeida Ferrao, Episcopi Campa- 
niensis in Brasilia. 

14 iulii. — Titulari archiepiscopali Ecclesiae Anazarbensi, R. P. D. 
Raimundum Netzhammer, hactenus Archiepiscopum Bucarestiensem. 

— Titulari Archiepiscopali Ecclesiae Cyzicensi, R. P. D. Antonium 
Papp, hactenus Episcopum Munkacsiensem. 

— Titulari episcopali Ecclesiae Taviensi, R. P. Godericum Kean, 
quem deputavit Auxiliarem Execmi P. D. Aloisii Barlassina, Patriarchae 
Hierosolymitani latini ritus. 

— Titulari episcopali Ecclesiae Titopolitanae, R. D. Alfridum Lan- 
glois, Rectorem Seminarii maioris Quebecensis, quem deputavit Auxilia- 
rem Emi P. D. Ludovici Nazarii Bégin, Archiepiscopi Quebecensium. 

16 iulii. — Metropolitanae Ecclesiae Beneventanae, R. P. D. Aloi- 
sium Lavitrano, hactenus Episcopum Cavensem et Sarnensem. 

26 iulit 1924. — Cathedrali Ecclesiae Papiensi, R. D. Iosephum Bal- 
lerini, Protonotarium Apostolicum ad instar participantium, eiusdem Ec- 
clesiae Vicarium Capitularem. 

— Titulari episcopali Ecclesiae Lebedensi, R. P. D. Dionysium O’ Do- 
naghue, hactenus Episcopum Ludovicopolitanum. 


SACRA CONGREGATIO CONCILIT 


AD OMNES LOCORUM ORDINARIOS: DE RELIGIOSA PUERORUM ET ADOLESCEN- 
TIUM INSTITUTIONE. 


EPISTOLA 


Revme Domine, — Ad urgendam toto orbe terrarum religiosam po- 
puli institutionem et sacrorum Pastorum operam diligentiamque adiuvan- 
dam et roborandam in re, qua nihil sane pluris, Ssmus D. N. Pius PP. XI, 
Motu proprio Orbem catholicum, diei 29 iunii anni praeterlapsi, apud hanc 
Sacram Congregationem Officium instituit peculiare. 

Quod autem Pontifex vigilantissimus futurum auspicabatur, id feli- 
citer contigit, ut ad Apostolicae Sedis auctoritatem promptior et alacrior 
Episcoporum ceterique cleri bonorumque laicorum opera ubique acces- 
serit. 

Quo vero melius ac facilius Officium finem assequatur suum, qui est, 
universam in Ecclesia actionem catechisticam moderari ac provehere, huic 
Sacrae Congregationi peropportunum visum est probe cognoscere, quae sit 
apud singulas nationes institutionis religionis pueris adolescentibusque 
tradendae peculiaris ratio ac conditio. Ex perspecto enim universo catechi- 
sticae institutionis statu facile fiet, ut et quae ab hac Sacra Congregatione 
ad moderandum forte fuerint praestanda, diversarum nationum necessi- 
tatibus congruentius praescribantur, et quae alicubi in re catechistica sint 
feliciter instituta, ea in aliorum locorum opportune deriventur utilitatem. 

Placeat igitur Amplitudini Tuae, pro Tua diligentia et studio, respon- 
dere ad interrogata quae sequuntur. 


I. — De institutione doctrinae christianae in paroeciis. 


1. Quot paroeciae sunt in dioecesi ? 
2. Quot pueri quotque puellae in qualibet paroecia institutionem chri- 
stianam frequentare tenentur ? 

. Quot ex his revera eam frequentant ? 

. Quanam methodo et quanam utilitate institutio haec traditur ? 

. Quanam diligentia curatores paroeciarum hoc munus adimplent? 
. An et quinam in re abusus irrepserint ? 


. Quaenam remedia opportune adhibenda existimaveris ? 


II. — De institutione doctrinae christianae in collegiis. 


8. Quot sunt in dioecesi collegia ex utroque sexu sub moderatione cleri 
saecularis seu regularis, aut sororum religiosarum ? 

9. Quot sunt alumni externi vel interni eorumdem Collegiorum ? 

10. An in iisdem collegiis institutio doctrinae christianae habeatur ? 

11. Quoties in unaquaque hebdomada? 

12. Quanam methodo et quanam utilitate? 

13. Quosnam defectus deprehendisti ? 

14. Quomodo in casu provideri potest ? 


III. — De institutione doctrinae christianae in publicis scholis. 


15. An in publicis scholis doctrina christiana tradatur? 

16. Quibusnam in scholis? 

17. Quaenam leges, de hac re, a civili gubernio conditae, existunt ? 

18. Si in publicis scholis deest institutio doctrinae christianae, quanam 
ratione puerorum religiosae educationi provideatur ? 

19. Quosnam defectus deprehendisti? 

20. Quomodo in casu provideri potest ? 

Hane nactus occasionem, me profiteor 
Romae, 24 iunii 1924. 


Amplitudini Tuae addictissimum uti Fratrem 


DoNATUM CARD. SBARRETTI, Praefectum. 
L 
tT Iulius, Ep. tit. Lampsacen., Secretarius. 

SACRA CONGREGATIO RITUUM 


BOBIEN. seu PLACENTINA et IANUEN. 


BEATIFICATIONIS ET CANONIZATIONIS VEN. SERVI DEI ANTONII MARIAE GIA- 
NELLI, EPISCOPI BOBIENSIS, FUNDATORIS CONGREGATIONIS FILIARUM 
MARIAE SANCTISSIMAE AB « HORTO » NUNCUPATARUM. 


SUPER DUBIO 


An, stante approbatione virtutum et duorum miraculorum, tuto procedi 
possit ad solemnem praefati venerabilis Servi Dei Beatificationem? 


Ad heroicas probandas venerabilis Servi Dei Antonii Mariae Gianelli, 
Bobiensis episcopi, virtutes, non unus et alter, sed sex numero, tam apo- 
stolica quam ordinaria potestate adornati, in medium allati sunt processus; 
in eisque octoginta duo supra centum auditi perpensique fuerunt testes. 
Quos inter exstant quidem et eminent ecclesiastica aut civili dignitate 
praestantes viri atque, sicut Causae bonum postulabat, plures quoque 
occurrunt, qui satis diuturna cum eodem venerabili Dei Famulo usi fue- 
rant consuetudine; quod tamen sedulo est perpendendum, ii non desunt, 
qui ipsi venerabili Dei Servo fuerant adversati eiusque incurrerant ani- 
madversiones. Hos inter postremos, nemini fortasse, iis maxime, qui in 
philosophicis disciplinis operam ponunt, novum accidit atque inauditum 
e sacerdotali ordine nomen viri, qui a catholica fide quum defecisset, in 
sinum sanctae matris Ecclesiae postea se recepit: is est sacerdos Christo- 
phorus Bonavino, philosophi Ausonii Franchi alias nomine pernotus. Ab 
eo namque prolatum, iudicialibus in tabulis prostat amplissimum de vene- 
rabili Antonio Maria Gianelli testimonium, quod dignum profecto est, ut, 
e processus latebris, ubi delitescebat, eductum, plenam in lucem afferatur, 
quippe quod, dum venerabilis Antonii Mariae sanctitatem affirmat, sta- 
tuit atque praedicat, insimul eiusdem sacerdotis Christophori Bonavino 
rectum honestumque animum ostendit valideque commendat. 

Antequam porro suam ederet attestationem, haec sibi ille praefanda 
duxit: « Devo cominciare la mia dichiarazione con un umile e fervido 
«ringraziamento alla bontaé di Dio per avermi conceduto la grazia di 
« potere attestare, in forma cosi solenne, la mia venerazione per Monsignor 
« Gianelli. Possa egli dal Cielo, dove spero e credo ch’egli sia beato, aggra- 

« dirla, come riparazione di tutte le amarezze e le pene, ch’egli ebbe a sof- 
« frire per colpa mia! ». Mox autem, quum varia recensuisset capita, quibus 
propria innitebatur testis scientia, in quo consisteret suum cum venera- 
bili Dei Famulo discidium, ingenue candideque aperuit, pergens sic fateri: 
« Causa di quella rottura fu un dissenso puramente dottrinale, in cui tutto 
« il torto era mio; ma rimase per parte mia inviolato, inalterabile il concetto, 
« che io aveva della sua santita, e tale rimase, grazie a Dio, anche nel tempo 
« corso delle mie posteriori aberrazioni. Quel razionalismo, che di negazione 
«in negazione giunse a precipitarmi fin negli abissi dell’incredulita e del- 
« Papostasia, non arrivd mai a farmi dubitare della .santité di Monsignor 
« Gianelli: e quante volte mi accadde di parlarne, non ho mai esitato a 
« confessare apertamente, invariabilmente: Egli era un Santo. Questa fede, 
«che in me sopravvisse ad ogni altra fede religiosa, non so che valore 
« possa avere in un processo di Canonizzazione; ma parmi valga almanco 
«ad attestare come e quanto fosse profonda, incancellabile l’impressione 
« che fece Monsignor Gianelli nell’animo mio, come in chiunque poté cono- 
«scere intimamente la sua vita. E wn’impressione, che non pud farla se 
«non la vita dei Santi. Non vorrei per amor suo peccare di temerita; ma 
«non posso astenermi dall’aggiungere ancora una parola. Credo che avesse 
«ragione il ministro di Dio, il quale, dopo ascoltata la mia confessione 
« generale, mi disse di dover benedire la memoria che io aveva serbata 
«del mio santo Vescovo; perché lo avra mosso ad avere pieta di me, a 
« farsi mio intercessore, per impetrarmi da Dio, da Gest, da Maria la 
« grazia del ritorno a quella fede della Santa Chiesa Cattolica Apostolica 
« Romana, ch’era stata la luce della sua mente, la fiamma del suo cuore, 
«la vita di tutta la sua vita» (Proc. Ordin. Ianuen., fol. 156 et seqq. et 
fol. 164 et seqq.). Hactenus de venerabili Antonio Maria Gianelli Chri- 
stophorus Bonavino. 

Equidem, utrique, et venerabili Dei Famulo et sacerdoti Christophoro 
Bonavino, sua cuique parte, quae ex descripta nuper attestatione, sponte 
velut sua, descendit, prout aequum et iustum est, attributa; ad incoeptum 
redeundo, ex iis, quae de amplitudine et ubertate allatarum probationum 
posita supra sunt, non difficile sane fuit necessaria adinvenire elementa. 
Quorum elementorum ope, exercitae a venerabili Dei Servo, qua sacer- 
dote, qua parocho, qua episcopo, in conspectum prodierunt virtutes, eae- 
que, tamquam heroica qualitate praeditae et exornatae, solemni Aposto- 
licae Sedis iudicio, approbatae declarataeque fuerunt, quaeque tantam 
adeptae subinde sunt novam firmitatem atque certitudinem, quanta eisdem 
obvenit ex duorum miraculorum accessione, de quibus e proposito agit 
non ita pridem editum riteque promulgatum Apostolicum Decretum. 

Quamobrem in generalibus sacri huius Ordinis comitiis, quae, die octava 
huius currentis mensis iulii, coram Sanctissimo Domino nostro Pio Papa XI 
habita sunt, proposito per Reverendissimum Cardinalem Caietanum 
Bisleti, causae Relatorem, Dubio: An, stante approbatione virtutum et duorum 
miraculorum, tuto procedi possit ad solemnem venerabilis Servi Dei Antonii 
Mariae Gianelli Beatificationem? quotquot aderant, cum Reverendissimi 
Cardinales tum Patres Consultores, uno velut ore tuto procedi posse respon- 
derunt. Verumtamen Sanctissimus Dominus noster supremum Suum iudi- 
cium Sibi de more prorogandum censuit, ut interea precationi suppeteret 
spatium ad impetrandam Sancti Spiritus illustrationem. 

Hodierna vero die Dominica sexta post Pentecosten, religiosissime 
perlitato Eucharistico Sacrificio, ad Vaticanas Aedes arcessiri iussit Reve- 
rendissimos Cardinales Antonium Vico, Episcopum Portuensem et Sanctae 
Rufinae, sacrae rituum Congregationi Praefectum, et Caietanum Bisleti, 
causae Relatorem, una cum R. P. Angelo Mariani, Fidei Promotore generali 
meque insimul infrascripto Secretario, eisque adstantibus, solemniter 
edixit: Tuto procedi posse ad solemnem venerabilis Servi Dei Antonii Mariae 
Gianelli Beatificationem. 

Hoc Decretum in vulgus edi, in acta sacrae rituum Congregationis 
referri Litterasque Apostolicas in forma Brevis de Beatificationis solem- 
nibus, ubi primum licuerit, in Basilica Vaticana celebrandis, expediri 
mandavit decimo tertio calendas augusti anno MDCCCCXXIV. 


6 A. Carp. Vico, Ep. Portuen. et S. Rufinae, 
S. R. C. Praefectus. 


L. & 8. 
Alexander Verde, Secretarius. 

ACTA TRIBUNALIUM 


SACRA POENITENTIARIA APOSTOLICA 


I 
MONITA 


DE USU FACULTATUM CONFESSARIIS PER ANNUM SANCTUM TRIBUTARUM 
DEQUE RATIONE INDULGENTIAE IUBILAEI LUCRANDAE, AD NORMAS CON- 
STITUTIONUM BENEDICTI XIV ET LEONIS XIII EXARATA, AUCTORITATE 
SSMI D. N. PII PP. XI AD HODIERNAM DISCIPLINAM ACCOMMODATA EIUS- 
QUE IUSSU EDITA. 


Constitutione Apostolica Si unquam, die xv huius mensis 
lata, poenitentiariis minoribus aliisque in Urbe et suburbio con- 
fessariis facultates tribuuntur sane amplissimae, quibus adeptio 
iubilaris veniae facilior tutiorque reddatur. Summopere autem 
interest ut iidem poenitentiarii et confessarii facta sibi potestate 
prudenter utantur, ne tantarum largitio gratiarum e4 vi eoque 
careat effectu, quem Sancta Mater Ecclesia indicendo piaculari 
anno sibi misericorditer proposuit. 

Vestigia igitur decessorum suorum persecutus, qui huic neces- 
sitati sapientissime superiore aetate consuluerant, SS. D. N. 
Pius Papa XI decrevit, eorum monita, ad praesentem discipli- 
nam accommodata, prouti infra exponuntur, retinenda esse et 
singulis, sive Ordinariis sive confessariis ecclesiarumque recto- 
ribus, accurate servanda. 

I. Confessarii praediscant ac memorié teneant indicem pecca- 
torum, censurarum, poenarum impedimentorumque omnium, 
quorum absolutio vel dispensatio in facultatibus sibi concessis 
non comprehenditur; si qua autem eiusmodi occurrerint, memi- 
nisse eos oportet, non aliter posse se poenitenti providere, quam 
iis religiose servatis quae Codex praescribit can. 2254, 2290, 

1045 § 3; servato praeterea — si confessarii non sint ex poe- 
nitentiariis pro Iubilaeo deputatis — can. 990 § 2. 

II. Attendant praecipue, facultates extraordinarias sibi tri- 
butas exercere se valide posse tantummodo erga poenitentes 
qui confessionem peragant ad iubilaeum lucrandum praescrip- 
tam, atque unice in confessione sacramentali, nisi aliud concessio 
ipsa ferat. Ad locum autem quod attinet, quo licite vel etiam 
valide iubilarem confessionem audiant, servent tum Codicis prae- 
scripta, tum Ordinarii loci mandata, tum denique ea quae in 
ipso facultatum suarum indice statuta sunt. 

III. Sua cuique, iubilaei causd confitenti, sacramentalis poe- 
nitentia imponatur ad normas a theologis communiter traditas; 
nec ab ea imponenda, ut quae sacramenti integritatem compleat, 
idcirco confessarii se abstineant, quia poenitentem tam bene 
dispositum animatumque invenerint, ut coniicere sibi iure liceat, 
eum plenissimam iubilaei veniam esse consecuturum. Nec in 
sacramentalem satisfactionem opera aliunde iniuncta, etiam pro 
ipso iubilaeo, poenitenti imperent, nisi quo casu, spectata eius 
fragilitate, aliter provideri omnino nequeat. 

IV. Si quis in occultas censuras ob partem quoquo modo 
laesam inciderit, eum ne ante absolvant, quam parti laesae, 
etiam scandalum reparando damnumque sarciendo, satisfecerit: 
aut saltem, si eiusmodi satisfactionem praestare ante non pos- 
sit, vere graviierque promiserit se, cum primum licuerit, satis- 
facturum. 

V. Si quando agatur de publicis censuris, quarum absolutio 
est poenitentiariis minoribus commissa, hi iniungendae satisfa- 
ctioni haud aliter consulant, quam secundum praxim Poeniten- 
tiariae Apostolicae; ad huius vero Officium poenitentem dirigant 
cum suo de impertita a se censurae absolutione testimonio, in 
quo quidem poenitentis nomen, cognomen, dioecesim et censu- 
ram, in quam inciderat, publicam, cum plena eius venia, con- 
scripserint. Officium autem 8S. Poenitentiariae poenitentem ad 
Ordinarium remittet, tradito Rescripto, quo testificabitur illum 
fuisse a publica eiusmodi censura in foro sacramentali absolutum, 

ut possit, ad can. 2251, haberi tamquam absolutus in foro externo. 
Teneatur tamen poenitens, sub poena reincidentiae, parere reli- 
quis Ordinarii mandatis, cui religioni esto clementius mitiusque 
cum reo agere, quem publice in romana peregrinatione poenituit. 

VI. Eos qui, ad finem quoquo modo malum, monialium clau- 
suram violaverint, in casibus etiam occultis, prohibeant nomine 
Apostolicae Sedis quominus in posterum ad illud monasterium 
eiusque ecclesiam accedant, moneantque praeterea, eos ita a 
censuris absolutos esse, ut, si prohibitionem neglexerint, in easdem 
eo ipso relabantur. Quodsi, pro poenitentis et rerum locorumque 
adiunctis, imponi ac servari ea prohibitio nequeat, consulatur 
E.mus Cardinalis Poenitentiarius Maior, qui, pro sua prudentia, 
quotiescumque necessitas id postulare videbitur, ea in re di- 
spensabit. 

VII. Religiosos vero, qui suam, mulieres introducendo, clau- 
suram, similiter ad finem graviter malum, violaverint, ita a cen- 
suris, in quas iidem inciderint, absolvant, ut firma atque integra 
consistat officii et vocis activae ac passivae privatio, qua forte, 
ad can. 2342, 2°, in poenam mulctati iam sint. 

VIII. A lectione librorum prohibitorum, eorum praesertim qui 
in can. 2318 § 1 sub excommunicationis poena vetantur, ne quem- 
quam absolvant, nisi is libros, quos penes se retinet, Ordinario 
aut confessario ipsi aut alii, qui facultatem eosdem retinendi 
habeat, ante absolutionem tradiderit; sin minus, se eos, cum pri- 
mum potuerit, destructurum aut traditurum, serio promiserit. 

IX. Religiosos, apostatas a religione, ab excommunicatione 
can. 2385 lata ne absolvant, quamdiu extra Ordinem perman- 
serint; attamen, si ii firmum habeant propositum ad religionem 
suam redeundi, congruo iisdem praefinito ad id exsequendum 
tempore, in foro interno absolvant, ea condicione ut in censuram 
recidant si intra praefinitum tempus ad religionem non redierint. 
At ii moneantur, se, quamdiu extra suae religionis domum com- 
morentur, ab actibus legitimis ecclesiasticis excludi, privilegiis 
omnibus suae religionis privari, Ordinario loci commorationis 
subiici, atque obnoxios esse, etiam postquam redierint, aliis poenis 

in can. 2385 statutis. Quotiescumque vero agitur de illo egressu, 
de quo in can. 646, si poenitens, rite dispositus, in foro interno 
absolvi potuit, remittatur, eo prorsus modo qui n. V describitur, 
ad Officium 8. Poenitentiariae, a quo, ob opportuna remedia, 
ad Supremam Congregationem S. Officii deferendus erit. — Reli- 
giosus autem fugitivus, etiamsi ex Constitutionibus suae reli- 
gionis in excommunicationem inciderit, absolvi, rite dispositus, in 
foro interno poterit, imposita obligatione ad religionem quam 
primum redeundi, eadem ratione eademque sub reincidentiae 
poena, ac pro apostatis a religione cautum est: praeterea, si sit 
in sacris, ea lege, ut suspensionem observet can. 2386 statutam. 

X. Quodsi eiusmodi vel a religione apostatae ve. fugitivi 
dixerint, velle se, ante quam ad religionem suam revertantur, 
poenarum mitigationem a Superioribus impetrare, in hoc quidem 
casu ne absolvantur, sed ad Superiores suos remittantur. 

XI. Clerici in sacris Ordinibus constituti, qui delictum patra- 
verint de quo in can. 2388, quotiescumque rite dispositi et scan- 
dalum reparare parati animo sunt, poterunt quidem absolvi, sed 
per S. Poenitentiariam, ut n. IX dicitur, ad S. Officium, tam- 
quam irregulares, remittendi sunt. 

XII. Etiamsi omnes Christi fideles, cuiusvis ordinis et gradus, 
ad Almam hance Urbem, lucrandi iubilaei causa, advocentur atque 
invitentur, nulli tamen putent sibi datam, eorum, quorum inte- 
rest, venia vel consensu posthabitis, adeundae Urbis libertatem. 
Itaque uxores et viri caveant, ne sua peregrinatio gravia fa- 
miliae incommoda afferat; invitos, vicissim, parentes filii ne 
deserant. Episcopi ab dioecesi sua ne discedant, si qua gregi 
detrimenta metuant; sacerdotes ac reliqui de clero ne romanum 
iter ingrediantur, nisi Curia eos sua litteris munierit; religiosis, 
denique, peregrinari non licebit, nisi venia legitime a Superio- 
ribus impetrata, quos tamen dedeceat nimium se morosos prae- 
stare ac difficiles, et hortationem Benedicti XIV neglegere, qui 
in Litt. Enc. Apost. Const., die 26 mensis iunii anni 1749 datis, 
§ 7, «hae in re benigniores » eos futuros fuisse confidere se 
declarabat. 

XIII. Confessio et Communio ad lucrandam piacularis Anni 
veniam imperatae nihil refert utrum visitationibus quattuor Basi- 
licarum antecedant, an interponantur vel succedant; unum refert 
et necesse est, ut postremum ex praescriptis opus, quod etiam 
Communio esse potest, in statu gratiae, ad can. 925 § 1, complea- 
tur. Si quis igitur post confessionem peractam, ultimo nondum 
completo opere, in letale rursus inciderit, iteret confessionem opor- 
tet, si sacram synaxim debet adhuc suscipere; secus, satis erit, 
ut, actu contritionis perfectae elicito, cum Deo reconcilietur. 

XIV. Visitationes quattuor Basilicarum iis, qui, e sententia 
canonis 91, incolae sunt vel advenae intra Urbem aut intra fines 
paroeciarum quae in suburbio comprehenduntur, vicies peragen- 
dae sunt; decies, contra, omnibus, qui partes agri romani iis pa- 
roeciarum terminis finitimas incolunt, ut ceteris peregrinis. 

XV. Ex decreto a Suprema Congregatione S. Officii lato die 26 
mensis ianuarii anni 1911, quod can. 923 confirmatum est, prae- 
scriptae quattuor Basilicarum visitationes — nec refert quo ordine 
fiant — peragi queunt «a meridie diei praecedentis usque ad me- 
«diam noctem quae statutum diem claudit », licet concessionis 
documentum aliud sonare videatur, facta horarum supputatione 
secundum can. 33 § 1. Completa igitur quartae Basilicae visita- 
tione, licebit, ut patet, a meridie et deinceps eiusdem Basilicae 
visitationem iterare, ad inchoandam seriem visitationum inse- 
quentis diei. Necesse, ceteroqui, non est invisentibus, ut per 
Portam Sanctam in Basilicas ingrediantur aut de iis exeant; 
immo etiam, Basilicis clausis vel aditu ad eas quavis de causa 
impedito, satis erit ad earundem fores vel gradus Deum exorare. 
At visitatio pia ac devota sit oportet, idest facta animo Deum 
colendi; quem quidem animum ipsa exterior reverentia aliquo 
modo patefaciat. 

XVI. Praeter Basilicarum visitationes, ad Indulgentiam Iubi- 
laei lucrandam preces quoque praescribuntur pro Sanctae Matris 
Ecclesiae exaltatione et ad mentem Summi Pontificis, scilicet ad 
eos fines, quos Romanus Pontifex edixit, praecipue in Bulla Indi- 
ctionis, velle se a Christi fidelibus Deo commendari. Quae quidem 

preces, quamvis in singulis visitationibus iterari pie soleant, ab 
his tamen seiungi possunt; neque hoc precum officio atque onere 
exsolvitur quisquis ex peculiari indulto aut ex commissa Ordi- 
nariis confessariisve facultate a complendo statuto visitationum 
numero sit legitime dispensatus, etsi non cogitur toties preces 
iterare quot numero fuerint condonatae visitationes. Sufficit, cete- 
roqui, implicite et generatim ad mentem Romani Pontificis orare, 
oratione non quidem mentali, sed vocali, pro fidelium arbitrio 
deligenda, ut can. 934 § 1 edicitur, vel alternis cum socio; ex 
communi autem sententia officio huic satisfacit quicumque ora- 
tionem dominicam, salutationem angelicam et doxologiam quin- 
quies recitaverit. Mutis canone 936 consulitur. 

XVII. Cum Ss.mus D. N. Pius Pp. XI benigne concesserit, ut 
in Urbe et suburbio quicumque semel Iubilaei indulgentiam sibi 
acquisiverit, is possit deinde animis defunctorum expiandis toties 
eam lucrari quoties iniuncta opera perfecerit, eam iterum iterumque 
profecto lucrabitur quisquis iterum iterumque opera praestiterit 
aut in Bulla Indictionis imperata aut, vi supervenientis Indulti 
vel dispensationis commutationisve legitimae, iis ipsis suffecta, 
sive praestare ante ad Bullae Indictionis praescriptum coeperit, 
deinde ad indulti formam perrexerit, sive ante ad unius indulti, 
deinde ad posterioris indulti, etiam diversi, formam praestiterit. 
Si quod autem supervenerit indultum, quo visitationum numerus, 
ab initio praescriptus, ad minorem redigatur, qui hunc nondum at- 
tigerit, visitationes ante peractas ad complendum numerum impu- 
tet; qui, contra, numerum ita imminutum iam attigerit aut exces- 
serit, unam saltem novam quattuor Basilicarum visitationem, ut 
indulto fruatur, adiungat. — Qui autem, iustis de causis aut demi- 
nutione praescripti visitationum numeri aut commutatione, pluries 
quoque, a confessario impetrata, semel Iubilaeum acquisiverit, eum 
alias exinde deminutiones aut commutationes impetrare nefas 
esto, ita ut prioribus tantummodo concessionibus toties postea 
uti frui possit quoties velit Iubilaei indulgentiam defunctorum 
animis applicandam lucrari. — Quod vero attinet ad absolu- 
tionem a censuris ad aliasque dispensationis vel commutationis 

gratias, si cui forte harum necessitas occurrerit postquam omnia 
praescripta ad lucrandum Iubilaeum opera implevit, concessu 
Sanctitatis Suae possit is semel iisdem gratiis uti frui. Verum- 
tamen quicumque absolutionem a censuris aliasve dispensationis 
vel commutationis gratias tum impetravit, cum, primum, Iubi- 
laei veniam lucratus est, si quidem denuo in censuram inciderit 
et reservatum casum admiserit aut novis votorum dispensatio- 
nibus commutationibusve indigeat, a facultate is decidat Iubilaei 
iterum acquirendi atque a confessario ad usitatas Codicis normas 
tractetur. Integrum interea inviolatumque esto, quibus, a romana 
peregrinatione stabili impedimento prohibitis, Constitutione Apo- 
stolico muneri, pridie huius diei data, concessum est, ut extra 
Urbem possint, operibus iteratis, quae ab Ordinario vel a con- 
fessario suffecta sint, semel et bis tantum Iubilaei indulgentia 
frui, iis omnibus haud licere praeterea — quod, contra, iis licet 
qui in Urbe aut suburbio, item impedimento detenti, commo- 
rantur — toties in defunctorum suffragium eandem indulgentiam 
acquirere, quoties opera suffecta repetant. 

XVIII. Absolutiones a censuris, si eas excipias quae datae 
sint ad reincidentiam, itemque commutationes votorum et dispen- 
sationes, ex facultatibus extraordinariis, per piacularem Annum, 
confitentibus Iubilaei causé, semel concessae, in suo robore per- 
manent et consistunt, etiamsi qui eas, sincero animo Iubilaeum 
lucrandi, impetravit, deinde, mutato proposito, cetera opera 
imperata intermiserit atque ab eo acquirendo destiterit. 

XIX. Suspensio facultatum, per Constitutionem Ea quo pri- 
mum, die quinto huius mensis latam, indicta ac denuntiata, ad 
Urbem eiusque suburbium minime pertinet, cum summopere 
intersit, per Annum Sanctum heic sacrorum operariorum copiam 
et auxilia poenitentibus e culparum caeno ad divinam gratiam 
revocandis nec imminui nec deficere. Quisquis igitur Romae eius- 
modi facultatibus sit legitime munitus, eas per piacularem annum 
in Urbe et suburbio, intra fines concessionis sibi factae et tempo- 
ris sibi praestituti, libere exerceat. - Ad indulgentiarum suspen- 
sionem quod attinet, eadem Constitutione Hx quo primum in- 

dictam, cum Apostolica Sedes iam dudum decreverit, nonnullas 
indulgentias ab usitata per Annum Sanctum suspensione eximi, 
SS. D. N. eiusmodi indulta seu privilegia, etsi de iis in memo- 
rata Constitutione siletur, non revocat, modo authentice con- 
stet, ea ipsa fuisse et revera et in perpetuum concessa, ad 
can. 70, 71 et 60 § 2. 

XX. Cum quattuor Basilicarum visitatio non sit opus per se 
praeceptum, sed tantummodo iis impositum qui libere velint 
Iubilaei veniae participes fieri, id visitationis onus, quotiescum- 
que a confessariis privilegiatis debet, ex rationabili causa, totum 
vel ex parte poenitentibus remitti, ne commutetur in alia opera, 
quae ad peragenda poenitens sit alio obligationis proprie dictae 
titulo adstrictus. 

XXI. Confessarii extra Urbem, qui facultatibus extraordina- 
riis, Iubilaei caus4, per Constitutionem Apostolico muneri donati 
sunt, sciant, sibi licere hisce Monitis eatenus uti, quatenus ipsis 
applicari possint. 


Haec igitur sunt Monita, quae ad praesentis disciplinae con- 
dicionem innovari atque in lucem edi iussit Ss.mus Dominus 
Noster Pius Pp. XI, ut constans et tuta omnibus praesto sit 
interpretatio et facultatum, quae vigebunt, et operum, quae 
praestanda sunt ad veniam Iubilaei consequendam, per proximum 
piacularem Annum. 

Datum Romae ex Aedibus Sacrae Poenitentiariae, die xxxI 
mensis iulii, anno MDCCCCXXIV. 


O. CARD. GIoRrGI, Poenitentiarius Maior. 


L. & S. 


Silvius Fagiolo, 8S. Poenitentiariae a Secretis. 

II 


(SEcTIO DE INDULGENTIIS) 


DECRETUM 


DE NORMIS IN CONCEDENDA ET LUCRANDA INDULGENTIA PORTIUNCULAE 


Ut septimi pleni saeculi ab condito feliciter amplissimo Minorum Ordine 
et memoria et fructus quam diutissime permanerent, fel. rec. Pius Pp. X, 
Litteris motu proprio die Ix mensis iunii anni Mpccccx datis, benigne con- 
cessit, ut eo ipso dumtaxat saeculari anno, Portiunculae Indulgentia, 
quam vocant, ad alias proferri posset ecclesias atque oratoria, quae de 
Ordine Minorum non essent, necessarias atque opportunas ad rem facul- 
tates singulis locorum Ordinariis tribuendo. 

Verum, id per insequentem annum, cum eiusdem indulgentiae lucran- 
dae dies haud longe abesset, evenit, ut ad Supremam S. Officii Congre- 
gationem, cui tum munus moderandarum indulgentiarum incumberet, 
innumerabiles undique perferrentnr libelli, quibus postulabatur, placeret 
Apostolicae Sedi, aut indulta ante a quovis data prorogare aut nova eius 
generis largiri, ut, quo praestantissimo ecclesiis sane multis frui licuerat 
beneficio, id deinde postea fruendum consisteret. Iamvero Emi ac Rimi 
PP. Inquisitores Generales, cum sibi visum esset Christi fidelium vota 
posse utiliter admitti atque expleri, censuerunt certas quasdam leges 
praestitui oportere, ad quas Indulgentia Portiunculae in posterum con- 
cederetur. Ne tamen Ecclesiae filii, usquedum eiusmodi leges conderen- 
tur, tam insigni beneficio carerent, iidem Emi Patres, decreto die xxvI 
mensis maii anni MDCCCCXI lato, quod tamdiu valeret quoad aliquid 
aliud decerneretur, concessiones antea factas facultatesque Ordinariis 
locorum tributas sine die prorogarunt. 

Opus a 8. Congregatione S. Officii inchoatum Sacra Poenitentiaria Apo- 
stolica, cuius nunc est indulgentiarum concessionem usumque moderari, 
perficiendum cum sibi pro munere suo sumpsisset, re accurate perpensa, 
haec, quae sequuntur, ad Indulgentiam Portiunculae quod attinet, in po- 
sterum servanda esse decrevit: 


I. Ut veneratio, qua Assisiense de Portiuncula Sacellum fideles prose- 
quuntur, nihil unquam capiat detrimenti, immo etiam cotidie magis au- 
geatur, in nulla ecclesia nulloque oratorio, vel Franciscalis cuiuslibet 

Instituti, quod a memorato Sacello minus distet quam infra n. V prae- 
scribitur, haec Indulgentia altero die mensis augusti lucrifieri in posterum 
queat, etsi id antehac licuit, nisi ab iis tantum qui domum ecclesiae vel 
oratorio continentem incolant, modo tamen aut physice aut moraliter 
impediantur quominus ad idem Portiunculae Sacellum se conferant. 

II. Perpetuae huius Indulgentiae concessiones, adhuc quoquo modo 
factae, integrae in posterum sunto, ea tamen condicione, ut normae, hoc 
decreto futuris concessionibus moderandis statutae, omnino serventur, si 
eam unice excipias quae ad distantiam pertinet. 

III. Indulta omnia temporaria, scilicet aut ad certum tempus aut sine 
die aut ad beneplacitum a quovis legitime concessa, inde a die XxxxI mensis 
decembris vertente anno abrogata habeantur ac cessent. Quodsi nova in 
futurum indulta alicunde postulari contingat, libelli, ad Sacram Poeni- 
tentiariam mittendi, ratio non habebitur, nisi Ordinarius loci preces com- 
mendet omnibusque perpensis de vera concessionis opportunitate atque 
utilitate testificetur. 

IV. Si quando privilegium huius Indulgentiae largiendum sit, aedes 
sacrae praeferantur, quae B. Mariae Virgini Angelorum vel Francisco 
Assisiensi dicatae sint aut in quibus aliqua sedem habeat e Confraterni- 
tatibus seraphicis; quae aedes sicubi desint, templa cathedralia vel paro- 
chialia ceteris plerumque anteponantur. 

V. Ecclesiae vel publica oratoria ut privilegio hoc locupletentur, di- 
stent oportet tria, ut vocant, chilometra ab aliis ecclesiis vel oratoriis 
quae ad aliquem Franciscalem Ordinem pertineant aut eodem privilegio 
fruantur. 

VI. Si qua peculiari de causa haec Indulgentia semipublicis oratoriis 
concedenda videatur, eadem unquam ne faveat nisi communitati vel 
coetui fidelium, in cuius commodum oratoria illa erecta sint. 

VII. Ordinariis locorum, parochis et ipsis rectoribus aedium sacrarum, 
in quibus privilegium insit, facultas esto, si quidem iustis de causis id expe- 
dire iudicarint, pro altero mensis augusti die, qui dominicus non sit, 
substituendi, ad Indulgentiam lucrandam, diem dominicum proxime in- 
sequentem. 

VIII. In iisdem ecclesiis vel oratoriis, quamdiu, ex praescripto, invi- 
visentibus, Indulgentiae acquirendae causa, fidelibus patebunt, tamdiu 
Reliquiae S. Francisci Assisiensis vel B. Mariae Virginis, aut saltem Imago 
vel statua eiusdem Sancti vel B. Mariae Virginis Angelorum, venerationi 
fidelium propositae maneant. Publicae praeterea preces ibidem pro Summo 
Pontifice universaque militanti Ecclesia, pro haeresum exstirpatione 
peccatorumque conversione, pro pace et concordia omnium populorum, 

Deo adhibeantur, quo tempore id fieri opportunius videbitur; sacerque 
iste ritus, praemissis tum B. Mariae Virginis Angelorum et Seraphici Pa- 
triarchae invocatione, tum Litaniis Sanctorum, Eucharistica benedictione 
absolvatur. 

IX. Qui Indulgentiam Portiunculae lucrari cupiat, is admissa sua con- 
fiteatur, ab iisque, si opus sit, absolutus, sacra de altari libet; ecclesiam 
vel oratorium, privilegio ditata, invisat, precesque ad mentem Summi 
Pontificis de more fundat, idest saltem sexies Pater, Ave et Gloria in una- 
quaque earum visitationum, quas ad indulgentiam iterum iterumque 
impetrandam rite peragat. 

X. Altero mensis augusti die vel die dominico proxime insequenti, 
condicionibus superiore n. IX statutis eos quoque stare oportet, si velint 
Indulgentiae compotes fieri, qui reliquis per annum diebus eo fruuntur 
indulto, ut sola sex Pater, Ave et Gloria recitatione, praeter alias, etiam 
Portiunculae Indulgentiam lucrari queant. 


Quae quidem omnia Ssmus Dominus Noster Pius divina Providentia 
Pp. XI, in audientia die xvI mensis maii subscripto Cardinali Poeniten- 
tiario Maiori impertita, adprobavit promulgarique iussit. Contrariis qui- 
buslibet, etiam specialissima atque individua mentione dignis, minime 
obstantibus. 

Datum Romae ex Aedibus Sacrae Poenitentiariae, die x mensis iulii, 
anno MDCCCCXXIV. 


O. CARD. GIoRGI, Poenitentiarius Maior. 


Silvius Fagiolo, 
8S. Poenit. Apost. a Secretis. 

DIARIUM ROMANAE CURIAE 


Martedi, 15 luglio, la Santita di N. S. riceveva in udienza 
di formalita S. E. il Sig. Ramén Subercaseaux, Ambasciatore 
Straordinario e Plenipotenziario del Chili, per la presentazione 
delle lettere credenziali, e martedi 22 luglio, per lo stesso fine, 
parimenti riceveva in udienza di formalita S. E. il Sig. Augusto 
De Castro, Inviato Straordinario e Ministro Plenipotenziario del 
Portogallo. 


SACRA CONGREGAZIONE DEI RITI 


Martedi, 8 luglio 1914, nel Palazzo Apostolico Vaticano, dinanzi all’au- 
gusta presenza del S. Padre, si é tenuta la Congregazione Generale dei Sacri 
Riti, nella quale gli Eminentissimi e Reverendissimi Signori Cardinali ed i 
Reverendissimi Prelati e Consultori teologi, che la compongono, hanno discusso 
e dato il loro voto, dapprima sul dubbio, detto del Tuto, per la solenne bea- 
tificazione del Ven. Antonio M. Gianelli, Vescovo di Bobbio, Fondatore della 
Congregazione delle Figlie di Maria Sstha dette dell’Orto; e quindi sopra due 
miracoli che si asseriscono operati da Dio per intercessione del Ven. Suo Servo 
Giuseppe Cafasso, Sacerdote secolare, Rettore del Collegio Ecclesiastico di 
Torino, i quali miracoli si propongono per la di lui beatificazione. 


Martedi 15 luglio 1924, nel Palazzo Apostolico Vaticano, si é tenuta la 
Congregazione Ordinaria dei Sacri Riti, nella quale al giudizio degli Eminen- 
tissimi e Reverendissimi Signori Cardinali componenti la medesima, sono state 
sottoposte le seguenti materie: 

I. Introduzione della Causa di Beatificazione e Canonizzazione della 
Serva di Dio Maria Giuseppa Rossello, del Terz’Ordine di San Francesco, Fon- 
datrice delle Figlie della Misericordia. 

II. Riassunzione della Causa di Canonizzazione della Beata Giulia Bil- 
liart, Vergine, Fondatrice delle Suore della Beata Vergine Maria. 

III. Riassunzione della Causa di Canonizzazione del Beato Andrea Bo- 
bola, Sacerdote Professo della Compagnia di Gest. 

IV. Riassunzione della Causa di Canonizzazione del Beato Michele Gari- 
coits, Sacerdote, Fondatore della Congregazione dei Sacerdoti del Sacro Cuore 
di Gest, volgarmente detti di Bétharram. 

V. Intorno alla revisione degli scritti della Serva di Dio Suor Placida 
Viel, seconda Superiora Generale dell’Istituto delle Scuole Cristiane della Mi- 
sericordia. 

VI. Intorno alla revisione degli scritti dei Venerabili Servi di Dio Ema- 
nuele Ruiz e Compagni Martiri, dell’Ordine dei Frati Minori. 

VII. Intorno alla revisione degli scritti della Serva di Dio Maria Dome- 
nica Mazzarello, Confondatrice dell’Istituto delle Figlie della Beata Maria 
Vergine Ausiliatrice. 

VIII. Intorno alla revisione degli scritti della Serva di Dio Maria di 
Gest Crocifisso, Religiosa Professa dell’Ordine dei Carmelitani Scalzi. 

IX. Finalmente intorno alla revisione degli scritti della Serva di Dio 
Suor Teresa Coudere, Confondatrice dell’Istituto delle Suore di Nostra Signora 
del Ritire nel Cenacolo. 


Martedi 22 luglio 1924, presso l’Emho e Reviho Signor Cardinale Antonio 
Vico, Ponente della Causa di Beatificazione e Canonizzazione della Venera- 
bile Serva di Dio Maria Bernarda Soubirous, della Congregazione delle Suore 
di Carita e dell’Istituzione Cristiana de Nevers, si é tenuta la Congregazione 
dei Sacri Riti Antipreparatoria, per discutere il dubbio sopra due miracoli 
che si asseriscono da Dio operati per intercessione della medesima Venerabile, 
i quali vengono proposti per la sua Beatificazione. 


SEGRETERIA DI STATO 


NOMINE 


Con Brevi Apostolici, il Santo Padre Pio XI, felicemente regnante, si 
degnato di nominare: 


26 giugno 1924. Monsig. Salvatore Capoferri, Maestro soprannumerario delle 
Cerimonie Pontificie. 
14 luglio »  Monsig. Giuseppe Beltrami, Cappellanc comune soprannu- 
merario. 
Assistente al Soglio Pontificio: 
17 luglio 1924. Monsig. Settimio Caracciolo di Torchiarolo, Vescovo di Aversa. 


Protonotarii Apostolicit ad instar participantium : 
12 aprile 1924. Monsig. Emmanuele Zorzoli, della diocesi di Vigevano. 
30 giugno » Monsig. Antonio Vabosa Braga, dell’archidiocesi di Fortaleza. 
Prelati Domestici di 8. 8.: 


11 febbraio 1924. Monsig. Marco Martini (Roma). 
11 aprile » Monsig. Emmanuele de Sarzana (Roma). 


12 » » Monsig. Lucio Ubezio, della diocesi di Vigevano. 

23 maggio » Monsig. Guglielmo Keuenhof, della diocesi di Kansas City. 
» » »  Monsig. Giovanni J. Hogan, della medesima diocesi. 

16 giugno » Monsig. Mario Micheli, della diocesi di Narni. 

25 » »  Monsig. Giuseppe Schlecht, dell’archidiocesi di Monaco e 


Frisinga. 

27 giugno 1924. Monsig. Michele Fitz Gerald, della diocesi di Brooklyn. 


» » »  Monsig. Giacomo Woods, della medesima diocesi. 

» » »  Monsig. Edoardo Jones, della diocesi di Detroit. 

30 » » Monsig. Lorenzo Gallinger, dell’archidiocesi di Monaco e Fri- 
singa. 

» » »  Monsig. Mattia Diinstmair, della medesima archidiocesi. 

11 _ luglio »  Monsig. Faustino Stangaitis, della diocesi di Sejna. 

12 » »  Monsig. Giuseppe Apap Bologna, della diocesi di Malta. 

» » »  Monsig. Massimino Russo, della diocesi di Avellino. 

17 » »  Monsig. Alfonso Blazques y Ballester, della diocesi dell’Avana. 

19 » » Monsig. Giovanni Barry, della diocesi di Shrewsbury. 

22 D » Monsig. Antonino Labate, dell’archidiocesi di Reggio Calabria. 

» » » Monsig. David Hasset Power, della diocesi di Galloway. 
ONORIFICENZE 


Con Brevi Apostolici, il Santo Padre Pio XI, felicemente regnante, si é 
degnato di conferire: 


La Placca dell’Ordine Piano: 


28 giugno 1924. Al sig. marchese Pietro Pellegrini Quarantotti, Esente Aiu- 
tante Maggiore nel Corpo delle Guardie Nobili. 

4 luglio » Al sig. conte Pietro Vial di Sant’Agata e Raccuja, dell’ar- 
chidiocesi di Napoli. 


Il Cavalierato dell’Ordine Piano: 
14 luglio 1924. Al sig. marchese Carlo di Montferrand (Francia). 


La Commenda dell’ Ordine di San Gregorio Magno, Classe civile: 


16 maggio 1924. Al sig. cav. Pio Cavazzi (Roma). 
13 giugno » _ Al sig. Guglielmo P. Larkin, dell’archidiocesi di Nuova York. 
5 luglio » Al sig. Ermanno Schedy, della diocesi di Sant’ Ippolito. 


7 » » Al sig. marehese Orazio de Luca Resta, della diocesi di 
Conversano. 
17 » » Al sig. prof. cav. Ettore D’Avack (Roma). 


Il Cavalierato dell’Ordine di San Gregorio Magno, Classe civile: 


22 ottobre 1923. Al sig. Sebastiano Lapecorella, dell’archidiocesi di Bari. 
13 giugno 1924. Al sig. Neal Power, dell’archidiocesi di San Francisco. 


17 » » Al sig. Francesco di Sales Collet e Silva, dell’ archidiocesi 
di San Paulo. 
20 » » Al sig. Guglielmo G. Kelly, della diocesi di Brooklyn. 
30 > » Al sig. Carlo Ricci, dell’archidiocesi di Milano. 
2 luglio » _ Al sig. Guglielmo C. Prout, dell’archidiocesi di Boston. 
7 » » Al sig. Francesco P. Mathews, dell’archidiocesi di Omaha. 
9 » » Al sig. Conte Carlo Fernandez Concha (Cile). 
10 » » Al sig. Roberto Egan, della diocesi di Oklahoma. 

15 luglio 1924. Al sig. Enrico Besnard, della diocesi di Versailles. 


19 » » Al sig. Amato Ippolito Hurel, della diocesi di Chartres. 

» » » Al sig. Antonio Laurenz, della diocesi di Minster. 

24 » » Al sig. Martino Tommaso Manton, dell’archidiocesi di New 
York. 


Il Cavalierato dell’Ordine di San Gregorio Magno, classe militare: 


30 giugno 1924, Al sig. Salvatore Folchi, Tenente della Guardia Palatina 
d’Onore. 


La Commenda dell’Ordine di San Silvestro Papa: 


25 giugno 1924. Al sig. Cav. Giovanni Guasta, dell’archidiocesi di Torino. 
28 » » Al sig. Cav. Luigi Baldassari (Roma). 


Il Cavalierato dell’ Ordine di San Silvestro Papa: 
17 giugno 1924. Al sig. Benedetto Calixto, dell’archidiocesi di S. Paulo. 


20 » » Al sig. Eugenio Angerhausen, dell’archidiocesi di Colonia. 
» » » Al sig. Giuseppe van Gemmeren, della medesima archidiocesi. 
21 » » Al sig. Custa Elias Issa, della diocesi di Kerkouk. 


MAGGIORDOMATO DI SUA SANTITA 


NOMINE 
Con Biglietti di S. E. Rima Monsig. Maggiordomo, il Santo Padre Pio XI, 


felicemente regnante, si 6 degnato di nominare: 
Camerieri Segreti Soprannumerari di 8S. 8.: 


26 giugno 1924. Monsig. Giovanni Hauptmann, della diocesi di Brooklyn. 
» » » Monsig. Ambrogio Schumack, della medesima diocesi. 


» » »  Monsig. Carlo Vitta, della medesima diocesi. 

» » »  Monsig. Bernardo O’ Reilly, della medesima diocesi. 

> » »  Monsig. Timoteo Hickey, della medesima diocesi. 

» » »  Monsig. Giacomo Kelty, della medesima diocesi. 
27 » »  Monsig. Filippo Orta, dell’archidiocesi di Ferrara. 

3 luglio » Monsig. Giovanni Lastovicka, della dioc. di Hradec Kralove. 

» » »  Monsig. Martino Hettiger, della diocesi di Wirzburg. 

5 » »  Monsig. Gregorio Lindermayr, della diocesi di Augsburg. 

” » »  Monsig. Giuseppe Darmanin, della diocesi di Malta. 

» » »  Monsig. Antonio Bonnici, della medesima diocesi. 

8 » »  Monsig. Giovanni Brianda, della diocesi di Ozieri. 
11 » »  Monsig. Giuseppe Morcos, del Patriarcato di Gerusalemme. 
12 » » Monsig. Michele Buzalka, dell’ Amministrazione Apostolica 

di Tirnava. 

» » »  Monsig. Giuseppe Minarik, della medesima Amministrazione. 
» » »  Monsig. Carlo Wiedermann, della medesima Amministrazione. 


» » »  Monsig. Michele Bubnic, della medesima Amministrazione. 


| 
| 
| 


352 Acta Apostolicae Sedis - Commentarium Officiale 


12 luglio 1924. Monsig. Giuseppe Srobar, della medesima Amministrazione. 


» » »  Monsig. Stefano Rovensky, della medesima Amministrazione. 

15 » » Monsig. Mariano Rampolla del Tindaro, dell’ archidiocesi di 
Palermo. 

16 » »  Monsig. Enrico Klisserath, della diocesi di Treviri. 

19 » » Monsig. Zdzislao Luczycki, della diocesi di Lublino (Polonia). 

21 » »  Monsig. Antonio Maria Sini, della diocesi di Ozieri. 


Camerieri Segreti di Spada e Cappa Soprannumerari di 8. 8.: 


27 giugno 1924, Il sig. conte Luigi Molinier, della diocesi di Aire e Dax. 

28 ” » Ii sig. visconte Enrico Agostino d’Estiennes d’Orves, della 
diocesi di Nizza. 

15 luglio » Ii sig. Giorgio de Noaillat, dell’archidiocesi di Tours. 


Camerieri donore in abito paonazzo di 8. 8.: 


30 giugno 1924. Monsig. Roberto Rossi, della diocesi di Cagli e Pergola 
9 luglio » Monsig. Giuseppe Di Lazzaro, della diocesi di Larino. 


» » » Monsig. Alfredo Santorelli, della medesima diocesi. 

10 » »  Monsig. Biagio Orfei, della diocesi di Cagli e Pergola. 
a » » Monsig. Rodolfo Serra, dell’archidiocesi di Genova. 

14 » » Monsig. Pasquale Mattalia, dell’archidiocesi di Torino. 
18 » » Monsig. Luigi Arrigoni, della diocesi di Sarsina. 


Camerieri d’onore di Spada e Cappa Soprannumerari di 8. 8.: 


5 luglio 1924. Il sig. Tommaso Garavini (Roma). 
8 > » Ii sig. Giovanni Boros de Zelene, della diocesi di Osanad. 
) » » Il sig. Eleuterio Fischer, della medesima diocesi. 


Confessore della Famiglia Pontificia: 


luglio 1924. Rev.do P. Maestro Giuseppe Maria Ducceschi, dell’ Ordine 
dei Servi di Maria. 


NECROLOGIO 


28 giugno 1924. Mons. Giovanni Giuseppe Tournier, Vescovo tit. di Ippona 
Zarito. 
15 luglio » Monsig. Brizio Meuleman, Arcivescovo di Calcutta. 

